Poljoprivrednici hitno da ažuriraju podatke - UPSMedia Poljoprivrednici hitno da ažuriraju podatke – UPSMedia\nPoljoprivrednici hitno da ažuriraju podatke\noktobar 4, 2017 urednik\nAgencija za agrarna plaćanja RS danas je isplatila 2.522.000 KM po osnovu podsticaja za poljoprivrednu proizvodnju.\nO narednoj uplati javnost će biti blagovremeno obaviještena, saopšteno je iz Ministarstva poljoprivrede Republike Srpske.\nAgencija za agrarna plaćanja Republike Srpske pozvala je danas poljoprivrednike da hitno ažuriraju podatke o brojevima računa u bankama i Agenciji za posredničke, informatičke i finansijske usluge kako bi im bila uplaćena sredstava kao podrška novom ciklusu proizvodnje.\n„Provjerom računa korisnika sredstava za podsticaje za poljoprivrednu proizvodnju kod komercijalnih banaka, Agencija je ustanovila da je evidentiran veliki broj neaktivnih i neispravnih računa farmera“, saopšteno je iz Ministarstva poljoprivrede.\nIz Agencije napominju da je ovaj problem već prisutan određeno vrijeme, što otežava rad Agencije, a za jedan broj korisnika rezultira time da banke vraćaju uplaćena sredstava za podsticaje.\n„Kako se ovo ne bi dešavalo u predstojećem postupku uplate sredstava za podršku novom ciklusu proizvodnje, poljoprivrednicima se, kao vlasnicima računa, savjetuje da što prije odlaskom u banku i APIF provjere i ažuriraju status svojih bankovnih računa“, navodi se u saopštenju.\n← Otkazana sjednica u Bratuncu\nObilježavanje Dječje nedjelje u Skelanima →\nmart 18, 2019, 9:24 pm


ODRŽANA XXVIII SEDNICA SO PLANDIŠTE – Plandište online\nFk Sloga igrao na svom terenu sa FK Proleter\nPlandište, „KRAJIŠKI BISERI“ 17TI FESTIVAL IZVORNOG PEVANJA SRBA IZ KRAJINE\nIZVEŠTAJ SA 32. SEDNICE SKUPŠTINE OPŠTINE PLANDIŠTE\nPLANDIŠTE PLANIRA NOVU INDUSTRIJSKU ZONU\nZaključak o određivanju početnih cena zakupa poljoprivrednog zemljišta u državnoj svojini na teritoriji opštine Plandište\nPREDSEDNIK VLADE APV IGOR MIROVIĆ OBIŠAO DOM „1.OKTOBAR“ U STAROM LECU\nNaš pesnik i književnik osvojio nagradu\nFk Sloga igrala u Srpskoj Crnji\nPlandište, dan poezije (foto)\nObaveštenje o prekidu isporuke komunalne usluge u Plandištu i okolini\nKONKURS ZA NOVČANU POMOĆ STUDENTIMA SA PODRUČJA OPŠTINE PLANDIŠTE ZA ŠKOLSKU 2019/2020 GODINU\nPlandište online Lokalni internet portal Plandište\nVideo o Plandištu\nODRŽANA XXVIII SEDNICA SO PLANDIŠTE\n15.06.2019\t253 Pregleda\nDanas je održana 28. sednica Skupštine opštine Plandište, sa dnevnim redom od samo tri tačke. Najvažnija je bila odluka o drugom dopunskom budžetu.\nNakon što su usvojeni predloženi Dnevni red, i zapisnik sa prethodne sednice, odbornici su prešli na prvu i najvažniju tačku XXVIII sednice SO Plandište – Predlog Odluke o izmenama i dopunama Odluke o budžetu opštine Plandište za 2019. Godinu. Drugim dopunskim budžetom, ukupni prihodi i primanja, kao i ukupni rashodi opštine Plandište, planirani su u visini od 670 miliona 252 hiljade 947 dinara, što je povećanje za 36 miliona 942 hiljade 947 dinara.\nUvećane su i aproprijacije za koje Odlukom o buđetu opštine ili njegovim prvim rebalansom nije bilo dovoljno planiranih sredstava, i izvršena preraspodela sredstava, a najveće promene su se desile smanjenjem određenih aproprijacija, i povećanjem aproprijacije za nov projekat.\nU pitanju je sanacija čvorišta na vodovodnoj mreži Plandište druga faza, u ukupnom iznosu od 35 miliona 734 hiljade 75,20 dinara, za koji je deo obezbeđen sa viših nivoa vlasti. Pokrajinski sekretarijat za poljoprivredu, vodoprivredu i šumarstvo finansiraće nešto više od 67% sredstava, a preostalih 32% procenta opština.\nNakon usvajanja Drugog dopunskog budžeta odbornici su razmatrali i usvojili i Predlog Odluke o javnim raspravama, a kako nije bilo odborničkih pitanja, sednica je završena za nešto više od deset minuta.\nNaredna, XXIX sednica SO Plandište zakazana je već za sledeću nedelju.\nPrethodna: Javni oglas za prijavu kandidata za dobrovoljno služenje vojnog roka sa oružjem i kandidata za slušaoce kursa za rezervne oficire\nSledeća: IZVEŠTAJ SA 110. SEDNICE OPŠTINSKOG VEĆA OPŠTINE PLANDIŠTE\nDevojka i momak\nIsplata penzija od četvrtka\nProradila nova pijaca, nezvanično saznajemo novi gradski trg u Vršcu\nTREBA VAM POSAO ?\nPOLASCI AUTOBUSA I VOZA\nNOVO – ODRŽAVANJE RAČUNARSKIH MREŽA\nSloga na 6 mestu lige\nJOŠ SAMO MALO: World of Warcraft: Legion stiže 30. avgusta\nGlup ili lep\nGenije NIkola Tesla\nAbcsoft agencija, poklanja novi SAJT po zelji građana Plandišta, GLASAJTE ZA (pobednik ko ima najviše glasova), glasanje do 15 avgusta 2018\nTuristička organizacija Plandišta\nCrveni krst Plandišta\nSporski savez Plandišta\nŠkole u Plandištu\n© Copyright 2019, www.plandisteonline.com © Sva prava zadržana\nTakođe pogledajte ...\nUSVOJEN TREĆI REBALANS BUDŽETA Na dnevnom redu poslednje 32. sednica Skupštine opštine ...


kao i javno-privatna partnerstva, o kojima će govoriti kreatori i donosioci odluka i politika, predstavnici akademske javnosti, privatnog sektora, državnih institucija i organizacija civilnog društva.\nPravo da se prijave na konkurs imaju studenti/studentkinje svih akreditovanih fakulteta u Republici Srbiji i predstavnici organizacija civilnog društva. Prednost pri odabiru učesnika će imati studenti društveno-humanističkih fakulteta i predstavnici organizacija koje imaju srodno polje delovanja.\nZa prijavu na konkurs potrebno je da pošaljete Vaš CV na adresu konkurs@gajp.org\nMolimo Vas i da popunite ovaj kratak upitnik prilikom slanja prijave. Popunjavanje upitnika je anonimno, nije obavezno i neće imati uticaj na odabir učesnika.\nRok za prijave je 30.oktobar, u 23:59 časova.\nZa sva dodatna pitanja u vezi sa konkursom i Danima javnih politika kontaktirajte nas na info@gajp.org ili preko društvenih mreža\nSlike sa prvih Dana javnih politika možete pogledati na sledećem linku: http://on.fb.me/1FhyAu0\nGAJKP na FPNu KONKURS


Dveri: Sud doneo treću presudu u korist Boška Obradovića protiv Informera - Jutarnje.rs\nSrpski pokret Dveri saopštio je da je Viši sud u Beogradu doneo presudu, kojom je po treći put kaznio vlasnika dnevnog lista “Informer” Dragana J. Vučićevića sa 160.000 dinara zbirno, za povredu časti i ugleda predsednika Dveri Boška Obradovića usled objavljivanja neistinitih informacija.\n“Ovoga puta radi se o članku u štampanom i elektronskom izdanju Informera od 5. decembra 2018. godine pod naslovom ‘Đilas i Boško hoće krv – dok Šiptari prete ratom, opozicija sprema haos u Srbiji’ i podnaslovom ‘Boško Obradović juče se u Skupštini pojavio u žutom prsluku i najavio krvavavo nasilje na ulicama’ “, navodi se u saopštenju Dveri.\nU presudi se, prema saopštenju Dveri, navodi da su “na taj narušeni ugled i čast tužioca, imajući u vidu da su neistinite tvrdnje mogle proizvesti samo negativan stav najšire javnosti o ličnim i moralnim kvalitetima istog. To kod čitaoca može izazvati prezir, osudu i pogrešnu sliku o tužiocu, koji je predsednik stranke koja se zalaže za zaštitu ustavnog poretka Srbije, posebno na Kosovu i Metohiji”.\n“Činjenica da se tužilac tih dana pojavljivao u žutom prsluku ne vodi automatski zaključku da je tužilac time pozvao na krvave nerede kao u Parizu… Ne može se zaključiti da je izražavanje tuženih kroz objavljeni članak imalo za cilj obaveštavanje javnosti i da je doprinosilo raspravi u demokratskom duhu. To je vodilo stvaranju određene slike o tužiocu u javnosti, koja povređuje njegovu čast i ugled”, navodi se u presudi.\nOn je dodao da svaka takva presuda znači veliku moralnu i političku satisfakciju, ali da to posle nekoliko godina ne može da umanji štetni medijski efekat, jer “svakako neće biti objavljeno na naslovnoj strani kao ono što je bilo razlog za tužbu”.\n“Smatram da režimski mediji neće prestati sa ovakvim negativnim kampanjama protiv svakoga ko drugačije misli od aktuelne vlasti, jer je finansijska kazna mala i oni su je unapred ukalkulisali u svoj godišnji budžet. Oni sve ovo rade po nalogu vladajućeg režima, od koga dobijaju i ogromne subvencije od narodnih para iz državnog budžeta”, ocenio je Obradović.\nPrethodni tekstVukadinović o Momiroviću: Hvalite Vučića na Tviteru, i završite kao ministar\nSledeći tekstTepić: Skupština je slika i prilika debakla na takozvanim izborima


Izvor: Espreso/Politika/Lokalne novine | Obrenovac, 31.01.2022.\nU slučaju da penzioner ime prebivalište van naše države prinadležnost će se uplaćivati na devizni račun u banci koju je izabrao.\nPenzioneri koji ovih dana očekuju da prvi put prime penziju, kao i oni koji tek treba da podnesu zahtev za penzionisanje uz dokaz o uplatama staža i doprinosa moraju da prilože i potvrdu banke o otvorenom tekućem računu na koji će im prinadležnosti biti uplaćivane, piše Politika.\nStara praksa da poštar zazvoni na vrata i donese penzije važi samo za one penzionere koji su prinadležnosti počeli da primaju zaključno sa 1. januarom 2019. kada su doneti novi zakonski propisi prema kojima se sve penzije uplaćuju na račun.\nKako u Fondu za penzijsko i invalidsko osiguranje kažu, ovaj dokument (potvrda banke) se još zove i ovlašćenje ili dozvola, pri čemu je važno da se proveri da li je na zahtevu za penziju tačno navedena adresa prebivališta koja se slaže sa zvaničnom iz lične karte. U suprotnom može biti problema u ispaliti, ili u korišćenju zdravstvenog osiguranja.\nU slučaju da penzioner ime prebivalište van Srbije penzija će ići na devizni račun u banci koju je penzioner izabrao, a o čemu takođe mora da obavesti Fond PIO odgovarajućim dokumentom koji izdaje banka.\nIsplata prinadležnosti u inostranstvu može da bude uslovljena i redovnim dostavljanjem potvrda o životu, kako bi se izbeglo da zbog kasnog saznanja da je penzioner preminuo dođe do pretplate iznosa penzije koja potom mora da se vrati.\nUkoliko penzioner posebno to želi, može da ima i ovlašćenog punomoćnika da mu donosi penzije i kako navode iz Fonda PIO to je sve češći slučaj jer ima mnogo starih koji ne žele da im bankomat proguta karticu, ili ne mogu da pamte pinove, ili nisu sigurni kako da provere stanje na računu, šta da ukucaju na automatu... Nekima su pošte i banke daleko pa i ne mogu sami do njih da dođu.\nOnaj ko je ovlastio nekoga da mu podiže novac mora posebno ovlašćenje da overi kod javnog beležnika. Ako je reč o penziji koja se podiže u inostranstvu onda ovaj dokument mora da se overi u konzulatu.\nOvakvo punomoćje važi do opoziva ili smrti penzionera. S tim što u slučaju opoziva penzioner mora da dostavi podatke o svom računu u banci ili novo punomoćje drugoj osobi kako bi se isplata penzija nastavila.\nUkoliko je penzioner u domu isplata može da se obavlja i preko te ustanove i to tako što je moguće da se od penzije i neposredno namiruju troškovi smeštaja delimično ili u celosti a ostatak penzioner da troši po želji.\nU Fondu PIO napominju da je najvažnije od svega da svi penzioneri imaju obavezu da o promenama boravišta ili banke i računa obaveste fond koji isplaćuje penzije.\nUkoliko je reč o onima koji su nasledili porodičnu penziju treba da dostave potvrdu o zaposlenju, a deca da li su na redovnom školovanju. Oni koji primaju inostranu penziju, a ponovo se zaposle mogu da ostanu privremeno bez primanja jer se isplata u tom slučaju obustavlja što obavezno treba da provere u državi čiju prinadležnost primaju.


Kontrola emisije isparljivih organskih jedinjenja – PLAC II\nUpoznavanje operatera postrojenja koja koriste isparljiva organska jedinjenja (volatile organic compounds – VOC) i inspektora za zaštitu životne sredine sa specifičnim zahtevima poglavlja V Direktive o industrijskim emisijama i VOC Petrol direktiva – faza I i faza II, bitan su deo procesa smanjenja negativnog uticaja na životnu sredinu. Zbog značaja ovih tema, projekat je organizovao obuke u saradnji sa Ministarstvom zaštite životne sredine tokom februara, marta i aprila.\n“Veoma je važno sa se inspektori za zaštitu životne sredine upoznaju sa zahtevima direktiva u ovoj oblasti, kako bi se pripremili za njihovo buduće sprovođenje. Takođe, potrebno je da i operateri budu informisani, da bi adekvatno I pravovremeno prilagodili svoje poslovanje”, naglasila je Ljubica Bolović iz Ministarstva zaštite životne sredine.\nTrening koji je vodio ekspert projekta Pravna podrška pregovorima, Rihard Šlahta, uključio je teorijsku i praktičnu komponentu. Učesnici su imali priliku da se upoznaju sa osnovnim zahtevima Direktiva, ali i specifičnostima koje se odnose na godišnji maseni bilans rastvarača, ukupnu graničnu vrednost emisije, merenje i šemu za smanjenje emisije, kao i zahtevima faza I i II sakupljanja benzinskih isparenja. Deo obuke je bio posvećen studijama slučajeva koje se odnose na smanjenje emisije otpadnih gasova, (na primerima lepkova, premazivanja metalnih površina i ekstrakcije biljnog ulja), kao i vežbama i praktičnom radu, uključujući najbolju praksu i tehnike za fazu I i II sakupljanja benzinskih isparenja.\nTokom praktičnog dela treninga, učesnici su posetili postrojenja (fabriku boja i lakova Pitura, fabriku aluminijumskih limenki Ball Packaging, fabriku jestivih ulja Dijamant, Alfa-Plam, proizvođača grejnih tela), kao i NIS benzinske pumpe, gde su imali obuke na licu mesta, sa simulacijom terenske kontrole.\nTrodnevni treninzi su, do sada, organizovani za 140 učesnika iz Grada Beograda i sledećih okruga: Južnobanatski, Sremski, Mačvanski, Kolubarski, Podunavski, Braničevski, Zapadno bački, Severno bački, Severno banatski, Srednje banatski, Južno bački, Nišavski, Pirotski, Jablanički, Pčinjski i Toplički. U narednim mesecima biće održane obuke za učesnike iz drugih okruga, čime će se poboljšati informisanost operatera postrojenja koja koriste isparljiva organska jedinjenja i kapaciteti inspektora za zaštitu životne sredine u ovoj oblasti.\nDirektiva o industrijskim emisijama 2010/75/EU\nDirektiva o kontroli emisija isparljivih organskih jedinjenja 94/63/EZ\nDirektiva o fazi II skupljanja benzinskih isparenja 2009/126/EZ


Održana tribina „Republika Srpska pred novim izazovima“\nPočetna Aktuelnosti Prethodni događaji Održana tribina „Republika Srpska pred novim izazovima“\nKoji su to izazovi pred kojim se nalazi Republika Srpska? Da li opasniji od onih do sada najtežih s početka '90-ih? Na koji način da im se suprotstavi? Može li i ovoga puta da ih izdrži? – To su samo neka od pitanja na koja su pokušali da odgovore šest uglednih autora iz Srpske, Srbije i inostranstva tokom gotovo tročasovnog trajanja tribine održane u Beogradu.\nU okviru obilježavanja 9. januara Dana Republike i 28. februara, dana u kojem je usvojen prvi Ustav Republike Srpske, Predstavništvo Republike Srpske u Srbiji je zajedno sa informativno-političkim portalom „Sve o Srpskoj“ u petak, 26. februara, u Pres centru Udruženja novinara Srbije održalo tribinu na temu „Republika Srpska pred novim izazovima“.\nU radu tribine putem video obraćanja učestvovao je predsjedavajući i srpski član Predsjedništva BiH Milorad Dodik.\nNa tribini su govorili i Nenad Kecmanović, Aleksandar Pavić, Darko Tanasković i Siniša Ljepojević, a preko konferencijske video veze uključili su se srpski član Predsjedništva BiH Milorad Dodik, Jelena Guskova iz Moskve i Stiven Majer iz Vašingtona.\nU pozdravnoj riječi domaćina, šef Predstavništva Republike Srpske u Srbiji Mlađen Cicović istakao je da očekuje da će tribina sudeći po uvaženim učesnicima iz Srbije, Srpske i svijeta, biti zaista vrijedan odgovor, ne na zapadnopolitičke pritiske na Republiku Srpsku, nego na pitanja koja sami sebi postavljamo za vrijeme i poslije svih tih pritisaka.\n„Vjerujem da će naučni pristup u sagledavanju novih izazova, koji pred Republikom Srpskom stoje na vrhu nagomilanih starih pitanja postavljanih poslije govora, pisanja i djelovanja čiji je cilj uvijek bio rušenje ili bar umanjenje značaja Republike Srpske, u dobroj mjeri pomoći da i ubuduće odgovori srpske politike budu dobri i korektni, iako ne uvijek djelotvorni”, istakao je Cicović.\nNa kraju pozdravne riječi Cicović je svim učesnicima tribine poželio uspješan rad i najavio obraćanje predsjedavajućeg i srpskog člana Predsjedništva BiH Milorada Dodika.\nPredsjedavajući i srpski član Predsjedništva BiH Milorad Dodik je naglasio da Republika Srpska ima jasne stavove po svakom pitanju, te ocijenio je da situacija u BiH sada izgleda daleko složenija nego ranije.\nOdgovarajući na pitanje kako da Republika Srpska odgovori na izazove kao što su najava novih pritisaka iz SAD i od visokog predstanika Valentina Incka, kao i to što Bošnjaci Srbe nazivaju fašistima, rekao da sve zavisi od Republike Srpske.\n„Mnogi u BiH sa nestrpljenjem čekaju dolazak nekog novog visokog predstavnika, ali Republika Srpska smatra da on više nije potreban u BiH i da je njegova misija trebala davno da bude ukinuta”, naglasio je Dodik.\n„Dolazak visokog predstavnika ja ne vidim kao što mnogi ovdje gledaju. Ovo će biti prilika, što sam rekao i Šmitu, da, ako hoće, može rehabilitovati ulogu visokog predstavnika i da se vrati u svoj mandat predviđen Aneksom 10, a ne da se ponaša kao slon u staklenoj bašti”, istakao je Dodik.\nOn je napomenuo da je veliko prisustvo međunarodne zajednice u BiH očigledno postalo dosadno, pa se sada pokušava naći neki novi sadržaj rada.\nPredsjedavajući i srpski član Predsjedništva BiH Milorad Dodik izjavio je da Republika Srpska nema drugu opciju, osim da kaže „ne" prijedlozima da se ruši Dejtonski sporazum, umanji snaga Srpske i ojača BiH u koju Srbi nemaju povjerenje.\nDodik je rekao da je i nekim Srbima to „ne" više dosadilo, ali da Srpska nema drugu opciju već da ide ka tome da afirmiše pravo na autonomiju.\n„Da kažemo da je potpuno legitimno da ta autonomija predviđena Dejtonom, bude nama isporučena, a ne da bude ukinuta. I da mi ne želimo unitarnu i centralizovanu BiH jer je to je želja nekih drugih koji misle da će poteći med i mlijeko samo zato što su oni sada napravili neki koncept. A onda će se ponovo povući i nekoga kriviti zašto to nije uspjelo”, rekao je Dodik.\n„Naša svijest o tome da smo mi ovdje odlučujući faktor i da imamo svoje životne, a ne političke mandate, odlučujuća je stvar za naše ponašanje. Vjerujte, mnogo puta sam rekao `ne` tim koji su dolazili i uvijek sam se osjećao još bolje. Ništa gore nema i podmuklo tinja nezadovoljstvo ako kažete `da`, a ne želite”, rekao je Dodik, navodeći da je gledao mnoge koje su to činili, a nestali su brzo sa političke scene.\nDodik je istakao da „ne” nije opcija koja je unaprijed zadata, nego se kaže „ne” prijedlozima da se ruši Dejtonski sporazum, da se umanji snaga Republici Srpskoj, da se ojača BiH u koju Srbi nemaju povjerenje.\n„`Ne` njihovim bonskim ovlašćenjima jer to ne postoji! `Ne` njihovoj promjeni zakona, jer to ne može da radi nijedan pojedinac nasiljem! `Ne` njihovim reformama policije, njihovim integracijama u NATO jer mi to ne želimo! To su stvari koje smo morali da kažemo, ali to je opcija na koju moramo da računamo”, naglasio je Dodik.\n„Republika Srpska je manja po snazi nego što je bila ranije ustavno-pravno, ali isto tako danas ima dovoljno ingerencija da se sama odbrani”, kaže Dodik.\nOn je naveo da je svaka pomoć prijatelja Republike Srpske, odakle god dolazi, dobrodošla.\nOn je rekao da Bajden Balkan poznaje samo iz aspekta koji je njemu bio potreban ili promovisan tada u Americi – da su Srbi loši momci i da je apsolutno legalno i legitimno sve što se učini loše i nezakonito prema njima.\n„Ta percepcija na koju su nalegli Bošnjaci i njihova očekivanja da će Bajden kada dođe bukvalno ovdje sletiti sa svim marincima i svom američkom silom da slomi jednog Dodika, Čovića i uništi njihove stranke i kaže `mora ovako biti`!. Naravno, to je samo sijanje iluzija. Ovih dana smo mogli da vidimo da to nije tako”, rekao je Dodik.\nDodik je rekao da je kao šargarepa ponuđena sljedeća faza, a to je EU, od koje se kroz 14 preporuka dobija i uslov za kandidatski BiH, da parlament BiH ima pravo da odlučuje o evropskim pitanjima uvijek kad se entiteti ne dogovore o tome.\n„To je katastrofalno, znači sve ono što su pokušavali da urade. Ja im kažem hvala za to EU, koliko god mislili da je to nama šargarepa. Ali, ima neka linija koju ste davno prešli u rušenju našeg dostojanstva, i ne možete dalje ići. Evo, nekako se kotrljamo na tome bastionu, ali ne želimo dalje”, rekao je Dodik.\nDodik je ocijenio da će biti teška situacija, te da se nastavlja sa blefiranjem i podvalama. „Ako mi kažemo da to ne želimo, kažu da je to evropski standard”, rekao je Dodik i dodao da mu često zvaničnici iz EU, uz aluziju na BiH, često navode primjer Njemačke koja je bila podijeljena, a sada integrisana.\nDodik je rekao da u Njemačkoj postoji jedan narod ili dvije religije, a u BiH su tri naroda i tri religije, koje su istorijski suprotstavljene bez mogućnosti da se ikada pomire u smislu da priznaju istoriju i dođu do zajedičkog stava šta se dešavalo u prošlosti.\n„Svi imaju svoje istorije i budućnosti. Mi želimo da ovladamo sadašnjošću, jer na taj način ovladavamo i budućnošću. Ako ne vladamo ovim vremenom, onda nemamo nikakvu budućnost”, istakao je Dodik.\nDodik je pojasnio da okvirni opšti sporazum predviđa detaljizaciju putem Aneksa 10, od čega je jedan dio tog sporazuma i Ustav, i ne može biti ništa konkretnije od toga.\n„To su podvale i blefovi”, rekao je Dodik i podsjetio da je na Bonskoj konferenciji, kada su data bonska ovlašćenja visokom predstavniku, tadašnji visoki predstavnik Karlos Vestendorf rekao da je to suprotno Dejtonu, ali da to nije bilo dovoljno da se zaustave, pa je napravljena podvala koja se zove „bonska ovlašćenja”, koja ne postoje.\n„Pa je napravljen blef koji je podruzmijevao neku priču o podršci naporima, ali nigdje nema na svijetu da to znači da se može donositi zakon, mijenjati Ustav, smjenjivati demokratski izabrani ljudi kao što su radili u vremenu iza nas visoki predstavnici”, rekao je Dodik.\n„Mi uporno pokušavamo da preispitamo odluke koje nisu u skladu sa međunarodnim pravom. Ali, ne treba biti naivan, jer iza toga, iza kršenja međunarodnog prava stoji ogromna politička moć oličena u Stejt deparmentu, EU i nekim zemljama kao što je Kanada, Japan, Turska, koje su članice PIK-a”, kaže Dodik.\nOn je podsjetio da je Srpska 2006. godine rekla da više nikada neće objaviti u Službenom glasniku nijednu odluku visokog predstavnika, te ocijenio da su stvari počele da se mijenjaju, a visoki predstavnik je polako počeo da gubi snagu.\nDodik je naveo da je 2007. i 2008. godine pokušano da se promijeni putem odluke visokog predstanvika čak i Poslovnik o radu parlamenta BiH i time ukinu specijalna prava, te da je onda Srpska rekla da ne želi da njeni predstavnici rade u zajedničkim institucijama, što postoji uvijek kao opcija ako se krši Dejton.\n„Rekli smo više da nećemo da poštujemo nepravo. Dokaz da smo mi u pravu govori to što posljednjih deset godina oni nisu znali šta da rade, nisu mogli da se kreću dalje sa takozvanim bonskim ovlašćenjima, pa je visoki predstavnik najčešće bonska ovlašćenja primjenjivao u FBiH”, naveo je on.\nDodik se izvinio što nije mogao da fizički prisustvuje skupu zbog ranije preuzetih obaveza, navodeći da nedostaju ovakve forme okupljanja i da će se u nekom narednom periodu morati posvetiti pažnja razmatranju ovih tema.\nSrpski diplomata i orijentalista Darko Tanasković izlaganju na temu „Argumentovano osporavanje bošnjačkog viktimizacijskog diskursa kao neposredni i trajni prioritet“ istakao je značaj dosadašnjeg, a posebno budućeg organizovanog i planskog rada na utvrđivanju stradanja srpskog stanovišta tokom rata u BiH od 1992. do 1995. godine, da bi se u svijetu promijenila loša slika o Srbima.\nTanasković je istakao da je neposredni i trajni prioritet argumentovano osporavanje bošnjačkog viktimizacionog diskursa, što je postalo stalni nastup Bošnjaka, uz pomoć iz inostranstva.\nOn dodaje da se, sa druge strane, samim tim činom relativizuje i obesnažuje bošnjački stereotipni viktimizacion diskurs, koji je konstanta njihove političke platforme pred međunarodnom zajednicom, uobličene i izdašno promovisane u aktivnom sadejstvu sa dijelovima te zajednice.\n„Stvaranje realne slike o žrtvama i stradanjima tokom rata u BiH i kritičko razobličavanje bošnjačkog viktimizacionog diskursa doprineće postepenom udaljavanju od danas na Zapadu još uvek pretežno `politički korektne` interpretacije rata kao srpske agresije na BiH”, smatra Tanasković.\n„Moguće je ostvariti djelotvornu saradnju sa uglednim stranim ekspertima i omogućiti im da, uz očuvanje pune intelektualne nezavisnosti, dejstvuju kao iznutri homogeni tim”, rekao je on.\n„Rezultati rada ovih komisija koji još nisu predstavljeni ni domaćoj, ni stranoj javnosti, a nadam se da će uskoro biti, nikako ne bi smeli da bude neki incident“, rekao je Tanasković, te podsjetio da zaključci samo komisije o stradanju Srba u Sarajevu, čiji je član bio, sadrže 1.200 stranica izuzetno dokumentovanih u kojima je sve činjenično potvrđeno.\nTanasković je rekao da ove rezultate Komisija treba prezentovati i u zemlji i u inostranstvu, te istakao značaj uspostavljanja kontakata Republičkog centra za istraživanje rata i redovne saradnje sa sličnim ustanovama i kompetentnim pojedincima u inostranstvu.\n„Bez obzira na sve sračunato fabrikovane predrasude prema naučnim i stručnim institucijama Republike Srpske, zanimanja i spremnosti za takvu saradnju ima. Neki pokazatelji govore da će ih biti sve više, čak i na stranama gde se to ne bi očekivalo“, istakao je Tanasković, nekadašnji ambasador Srbije pri Unesku, kao i bivši ambasador Srbije u Turskoj, Vatikanu i Azerbejdžanu.\nAmerički stručnjak za Balkan Stiven Majer je u izlaganju na temu „Vrijeme je za djelovanje“ rekao da je vrijeme da Republika Srpska razmisli o organizovanju referenduma o svojoj budućnosti i samoopredjeljenju, kao i da BiH i dalje neće biti ništa drugo do fiktivna država, što je oduvijek i bila.\n„Vrijeme je da priznamo realnost. Amerika će se držati mita o BiH, ali vrijeme je za lidere BiH da preuzmu drugačiji kurs, posebno za lidere Republike Srpske da porazmisle o organizovanju referenduma u budućnosti“, rekao je Majer.\nOn je u video-obraćanju naveo da bi na tom referendumu bile ponuđene opcije - da li stanovništvo Srpske podržava nezavisnost, integrisanje sa Srbijom ili opstanak Srpske u okviru BiH.\n„To je pravo na samoopredjeljenje. Vlast u Banjaluci bi trebala da ispita mogućnost šta narod želi. Takođe, predlažem da zakonodavno tijelo Republike Srpske usvoji zakon kojim će visokog predstavnika smatrati nepostojećim. On je dio istorije i nije više neophodan, kao ni Savjet za primjenu mira”, istakao je Majer.\nMajer je ocijenio da na Balkanu trenutno vlada najveća napetost još od vremena ratova devedesetih godina prošlog vijeka, što je posljedica kombinacije vrlo loše zapadne politike, posebno iz SAD, nemogućnosti da se prevaziđu etnička pitanja i neuspjeha rukovodstava u velikom dijelu regiona sa izuzetkom Milorada Dodika.\nMajer smatra da politika Dejtona ne uzima u obzir interese regiona, već SAD i Zapadne Evrope, te da Amerika nikada nije razumjela prirodu etničkog sukoba u regionu.\nOn je rekao da zemlje u regionu ne treba da razmišljaju toliko šta o njima misli Amerika ili Evropa, već moraju da misle o sopstvenim interesima i počnu da djeluju u vlastitom interesu.\n„Morate da imate snažne rukovodioce. Trenutno niko ne poštuje rukovodstva na Balkanu. Dodika se plaše i ne vole ga zato što se on vrlo često protivi. Ne kažem ovo zato što dugujem bilo šta Dodiku, nego zato što mi se dopada njegov način rukovođenja”, naveo je Majer.\nKada je riječ o Srbiji, Majer smatra da će SAD nastaviti da traže priznanje Kosova, kao što će nastaviti da se protive Republici Srpskoj i zalažu za jedinstvenu BiH jer za Ameriku nije bitno da li ljudi koji u njoj žive žele jedinstvenu zemlju.\n„Stav SAD prema BiH je da treba da bude ujedinjena država, zatim da Srbija mora da prizna nezavisnost Kosova i protiviće se vezama Srbije sa Rusijom i Kinom”, rekao je Majer.\nOdgovarajući na pitanje kako treba da odgovore Republika Srpska i zemlje Balkana, Majer smatra da bi najveća greška bila da zemlje regiona i Srpska suviše ozbiljno shvate SAD i dodaje da treba da počnu da djeluju u svom vlastitom interesu.\nMajer ocjenjuje da Balkan neće biti glavni prioritet tokom mandata nove administracije američkog predsjednika Džozefa Bajdena, ali podsjeća da se glavna američka politika prema regionu neće promijeniti i da se uglavnom radi o američkim interesima.\n„Zato će Vašington i dalje forsirati NATO i integracije u EU, insistirati da Balkan bude što dalje od Rusije, Kine ili Irana i da će više biti zainteresovan za Rusiju i Kinu”, kaže Majer.\nAnalitičar Aleksandar Pavić je u izlaganju na temu „Republika Srpska – od rađanja u unipolarizmu do punoletstva u multipolarizmu“ ocijenio da se naziru pokušaji da Zapad uspostavi novi svjetski poredak, takozvano „veliko resetovanje“, te da će izazov za Republiku Srpsku, kao i Srbiju, biti da očuvaju svoju slobodu u vremenu koje prijeti da ponovo postane „orvelovsko“ i da to postane dio srpske „meke moći“ jer se sva bitka preselila u virtuelni prostor.\n„Srbi su i dalje najnezavisniji faktor, barem u ovom dijelu Evrope”, rekao je Pavić.\nOn je ocijenio da Republika Srpska može da bude bastion u samoj BiH za pokazivanje vizije kako čovjek, ipak, može da očuva slobodu u jednom vremenu koje prijeti da postane „orvelovsko“ u svakom pogledu.\n„To može da postane deo naše `meke moći`, jer se sva bitka preselila u virtuelni, duhovni, medijski prostor. Novom vremenu tektonskih promjena treba da se prilagodimo – ne samo vojno i politički, nego i duhovno, informativno i medijski”, rekao je Pavić, te ocijenio da je siguran da je po samom svom karakteru predsjedavajući i srpski član Predsjedništva BiH Milorad Dodik toga vrlo svjestan.\nOn je ocijenio da je Srbija vrlo mudro, a sa njom i Republika Srpska, uspjela da otvori vektore prema Istoku i ima sve bolje odnose sa Pekingom i Moskvom, što je zalog slobode i kakve-takve nezavisnosti u ovom vremenu koje dolazi.\n„Izazov za Republiku Srpsku kao i Srbiju biće ne samo da se očuva politički, nego da ponovo stupe u arenu borbe za nove vrijednosti. Ako se pokušava nametnuti novo doba i neke nove vrijednosti, u tom smislu možemo da se vratimo u arenu kao ravnopravni partner”, rekao je Pavić.\nPavić je napomenuo da u Evropi, pa i SAD, postoje sve veći otpori korona poretku koji se pokušava uvesti i preko njega to „veliko resetovanje“ i centralizacija svega pod maskom – ne samo borbe protiv kovida 19, nego i borbe protiv klimatskih promjena.\nPrema njegovim riječima, nije opasnost da će biti NATO bombardovanja, nego je prijetnja da će se koristiti vrlo usavršene tehnike takozvanog hibridnog ratovanja i obojenih revolucija, koje su već uspjele da sruše i jednog američkog predsjednika.\n„Opasnost koja nama prijeti nije u tome da Zapad može više da nam nametne volju kao devedesetih, već od subverzivnih djelatnosti preko opozicionih ličnosti, partija, nevladinih organizacija, medija”, rekao je Pavić, navodeći da toj tvrdnji ide u prilog to što su SAD izdvojile 3,5 miliona dolara za medijske projekte na Balkanu.\nRuski akademik Jelena Guskova je u video obraćanju na temu „Srpstvo i značaj Republike Srpske u sačuvanju mira i jedinstva Srba na Balkanu“ rekla da Zapadu neće uspjeti da oslabi poziciju Republike Srpske i podijeli društvo jer Rusija podržava Srpsku.\nGuskova je ukazala da je Rusija, zauzevši jasnu poziciju po pitanju očuvanja Dejtonskog sporazuma, uvijek izražavala podršku Srbima, koje su pokušavali i dalje pokušavaju da prisile na promjenu Ustava.\nGuskova je navela da je stvaranje Republike Srpske – istorijski složen, dugotrajan i „mnogovektorni proces”, koji je bio veoma težak u uslovima višenacionalne bivše SFRJ i oružane borbe za očuvanje teritorije zarad sigurne egzistencije srpskog naroda.\n„'Neugodni` lider Srba u BiH smeta onima koji žele da vide BiH kao unitarnu, koji čekaju ustupke kao nagradu za mogućnost sna o EU“, rekla je Guskova.\n„Ono što se činilo kao poraz u Dejtonu, postalo je pobjeda prema kojoj su Srbi u BiH uporno išli 25 godina“, poručila je Guskova.\n„Veoma mi imponuje kako se prema Zapadu ponaša Milorad Dodik i kada je bio predsjednik Republike Srpske i sad, i kada je odbacio takozvane reforme čime je trebalo da se koncentriše vlast u rukama Sarajeva“, rekla je Guskova.\n„Dosljednost rukovodstva Republike Srpske u odbrani interesa srpskog naroda dovela je do toga da je stabilnost Srpske postala osnov stabilnosti čitave BiH“, rekla je Guskova.\nOna je ukazala da predsjedavajućeg i srpskog člana Predsjedništva BiH Milorada Dodika brine pitanje srpske integracije.\nPrema njenim riječima, rukovodstvu Republike Srpske veoma je stalo do jedinstva srpskog kulturnog i duhovnog prostora na Balkanu mnogo više nego u Srbiji i ocijenila da se na tom putu treba suprotstavljati Zapadu svojim duhovnim vrijednostima i tradicijom.\n„Pri tome se ne misli na ujedinjenje vojnim putem, već na očuvanje i zaštitu duhovnog i kulturnog prostora, obnovu i negovanje srpske tradicije i korijena”, naglasila je Guskova.\n„Danas kriterijumu iskrenog prijatelja, stabilnog partnera i iskrenog rusofila odgovara samo malena Republika Srpska“, kaže Guskova.\nNovinar Siniša Ljepojević je u izlaganju na temu „Geopolitička ravnoteža i Republika Srpska“ ocijenio da ni Amerika, ni Zapad u osnovi nemaju neku novu politiku ni prema Republici Srpskoj, ni BiH.\n„U tom svjetlu mnogo je vjerovatnije da će Amerika i Zapad samo obnoviti agresivnu medijsko-političku kampanju i uz taj narativ osloniti se na lokalne `agente uticaja`. Uslovi za konkretne političke ili neke druge akcije, međutim, ne postoje”, rekao je Ljepojević.\nOn samatra da je vrlo moguće da će EU ucjenjivati Srbiju da ona obavi veliki dio posla oko Republike Srpske i da bi to mogao biti jedan od uslova u ambiciji Srbije da postane članica EU.\n„Ukratko, i Republika Srpska i Srbija će biti izložene obnovljenim pritiscima Zapada, ali u novom vremenu mogućnosti otpora su daleko veće nego ranije. Svijet se promjenio, a ni Srbija, ni Republika Srpska nisu više usamljene na vjetrometini opadajuće imperije Zapada”, istakao je Ljepojević.\nPolitikolog Nenad Kecmanović je u izlaganju na temu „Bošnjački apeli imperiji“ rekao da Bošnjaci nisu pogodan partner za bilo kakve razgovore sa Srbima i Hrvatima jer u muslimansko-bošnjačkoj političkoj tradiciji postoji takozvani „apel imperiji”, gdje se rješenje za probleme u BiH uvijek traži izvan BiH.\n„U početku je to bilo u Stambolu, zatim pod austrougarskom aneksijom u Beču, za vrijeme NDH u Zagrebu i Berlinu, a sada u Vašingtonu. Bošnjaci svoju politiku vode kao `apel super sili` i njenim evropskim saveznicima”, ocijenio je Kecmanović.\nKecmanović je podsjetio da je tokom Otomanske imperije odbijanje sultanovih reformi u BiH završilo krvavim gušenjem pobune muslimana pod komandom Omer-paše Latasa.\n„Ta traumatična uspomena kao da još živi u njihovoj kolektivnoj memoriji kao uvjerenje da se sve o njima rješava negdje drugdje, i zato nisu pogodan partner za bilo kakve razgovore sa Srbima i Hrvatima”, rekao je Kecmanović.\nOn je ukazao da su dolazak Džozefa Bajdena na mjesto američkog predsjednika i njegove obnove intervencionizma Bošnjaci čekali kao odgovor na njihov „apel imperiji”.\n„Sada su prešli na diskriminatorski diskurs ili `vidi kakvi su ružni, prljavi i zli Srbi`. Srećom, ima Bajden mnogo važnijih problema kod kuće, a i u svijetu sa Rusijom i Kinom koji imaju bolje oružje i ekonomiju i teško da će se fokusirati baš na BiH”, smatra Kecmanović.\nOn je naveo da se postavlja pitanje i šta bi to takozvana međunarodna zajednica mogla da učini protiv, kako to neki u njenim krugovima kažu, „bosanskih Srba”, odnosno protiv Republike Srpske, a da to već nije isprobano.\nKecmanović napominje da postoji „opasna pukotina“ da se preglasavanjem u zajedničkoj, Parlamentarnoj skupštini BiH „igrom glasova i procedura“ još neke entitetske nadležnosti presele u Sarajevo.\n„Ali, ništa i niko nam neće pomoći, ako Srbi ne budu sami dovoljno jedinstveni i odlučni. Ako ništa drugo, treba izdržati dok Amerika ne bude dovoljno slaba, a Rusija i Kina ne postanu dovoljno jake, da uspostave globalni balans snaga“, smatra Kecmanović. I prognozira: „Bošnjački apel imperiji ponovo će se izjaloviti!\nŠteta je što zbog zaštite od pandemije, pored aktivnih učesnika i akreditovanih novinara, ovoj aktuelnoj i znimljivoj tribini nije moglo da prisustvuje više publike.\nBroj pregleda članka : 7341241


Radnicima Industrije alata Trebinje bit će povezan radni staž - Akta.ba\nRadnicima Industrije alata Trebinje bit će povezan radni staž\nRadnicima u Industriji alata u Trebinju /IAT/ bit će u narednom periodu povezan radni staž da bi svi mogli ostvariti pravo na penziju, rekao je predsjednik Konfederacije sindikata Republike Srpske Obrad Belenzada\n22.11.2014. 10:01 / Izvor: SRNA\nRadnicima u Industriji alata u Trebinju /IAT/ bit će u narednom periodu povezan radni staž da bi svi mogli ostvariti pravo na penziju, rekao je jučer predsjednik Konfederacije sindikata Republike Srpske Obrad Belenzada.\nBelenzada je rekao novinarima da ne zna tačan broj radnika i koliko bi za tu namjenu trebalo izdvojiti novca, ali da je dobio uvjeravanje od Vlade Republike Srpske i većinskog vlasnika da bi ovaj proces trebalo da bude uskoro završen.\n"IAT je brend u Srpskoj, jedna od rijetkih fabrika koja svojim proizvodima može da konkuriše u svijetu", rekao je Belenzada, napominjući da IAT 90 odsto robe izvozi u zapadnu Evropu i Ameriku.\nGovoreći o trenutnom položaju radnika u IAT, Belenzada je rekao da je poboljšan u odnosu na prethodne godine, ali da još nisu zadovoljni. On je podsjetio da je trebinjska Industrija alata u vrijeme privatizacije imala oko 1.800 radnika, a 1999. godine skoro 2.000 zaposlenih, a da ih sada u metalskom dijelu radi oko 630.\nPrema riječima člana Izvršnog odbora Sindikata metalskih radnika Branislava Špurana, da bi radnicima bilo bolje mora im biti povezan radni staž i omogućeno još više posla. On je napomenuo da se u posljednje dvije godine staž radnicima uplaćuje redovno, ali da su problem zaostale obaveze od 2000. godine do privatizacije.\nŠpuran je istakao da su radnici koji su već dokazani u svom poslu spremni još više da rade i da žele dobro ovoj fabrici, napominjući da su zadovoljni redovnošću isplate plata, ali ne i njihovom visinom. Prema njegovim riječima, prosječna plata je ispod 400 KM.\n#Industrija alata Trebinje\n#povezan radni staž\n#predsjednik Konfederacije sindikata Republike Srpske\n#Konfederacija sindikata Republike Srpske\nKonfederacija sindikata Republike Srpske Banja Luka\nVidovdanska 37 78000 Banja Luka


Shtreber broj jedan u osnovnoj školi\n5. april 2021,\nPre pet godina, mlada preduzetnica, inovatorka i pre svega ”štreberka” Stefanija Lukić počela je sa razvojem edukativne platforme koja će deci školskog uzrata pomoći u učenju. Zajedno sa suosnivačima, Artjom Suvorovim i Nemanjom Nerandžićem, Stefanija je osnovala startap Just Smart, a zahvaljujući sredstvima Evropske unije 2017. godine uspela je da Shtreber platformu unapredi i potpuno besplatno i sigurno ponudi deci kao alat za učenje deci od petog do osmog razreda.\nOva platforma sadrži lekcije koje deca svakodnevno obrađuju u školi, s tim što gradivo nije predstavljeno putem školskih definicija, već kroz gejmifikaciju (kvizove znanja), slike, video i interaktivne aplikacije. Cilj je stvaranje digitalnih interaktivnih lekcija koje se baziraju na modelu igre uključene u sam proces učenja.\nShtreber je takođe i motivaciona platforma koja za svaki tačan odgovor nagrađuje decu i daje im mogućnost uvida u njihovo napredovanje (rangira po nivoima i znanju kroz sakupljanje bodova). Sistem je napravljen tako da daje prave nagrade za odlikaše koji su najuporniji, najviše uče, izdvajaju najviše vremena za čitanje lekcija, bore se da skupe što veći broj poena.\n”Mnogi sadržaji koje deca pretražuju nisu im prilagođeni, ne odgovaraju planu i programu i često sadrže štetne informacije. Za razliku od toga, mi deci dozvoljavamo da besplatno dođu do svih lekcija a sa druge strane im obezbeđujemo im sigurnost. Kada recimo ukucaju reč ”sumpor” prvo će im izaći Vikipedija, a nakon toga Štreber. Kod nas će dobiti celokupnu lekciju iz neorganske hemije za sedmi razred osnovne škole i to jeste put kojim gradimo poverenje i pružamo sigurnost deci i roditeljima”, ističe Stefanija.\nPrva verzija platforme bila je jednostavna, na njoj su se nalazile lekcije razvrstane po razredu i predmetu. Vremenom, uz pomoć psihologa i pedagoga, Shtreber se razvijao, postao interaktivan (forma pitanja i odgovori). Takođe, uz stručnu pomoć uveden je i sistem ”učenja putem pogreške”, što je izuzetno važno za dečije samopouzdanje i izgradnju ličnosti.\nDanas, zahvaljujući inovativnom projektu koji je startap razvio kroz Program ranog razvoja Fonda za inovacionu delatnost Shtreber izgleda drugačije. Pored elemenata igre, dobio je i elemente društvene mreže strogo edukativnog sadržaja, gde se kroz omogućen nadzor postavljenog sadržaja od strane nastavnika, deca štite od štetnih i neprimerenih informacija.\nNijedna slična platforma se ne bavi školskim gradivom i onim što je deci potrebno na svakodnevnom nivou, prilagođeno kroz igru. Dodatno, unapređeno je digitalno obrazovanje, jer je uz pomoć moderne tehnologije poboljšan je kvalitet usvajanja gradiva u redovnom školovanju, a deca i nastavnici se mogu međusobno povezati.\n”Kreiranjem i razvojem digitalne beležnice sa velikim brojem dece i nastavnika možemo da odemo korak dalje, da im pored učenja iz naših sadržaja ponudimo da samostalno kreiraju sadržaj koji im odgovara. Moći će i da popunjavaju sadržaje, dele ih sa vršnjacima, kreiraju pitanja i slike, što dovodi do vršnjačke edukacije koja se dobija isključivo povezivanjem dece”, navodi Stefanija.\nPlatforma Shtreber je definitivno početak pravog školovanja ”na daljinu”, enciklopedija različitih objašnjenja istih pojmova, kvalitetno obrazovanje za svako dete na bilo kom mestu u bilo koje vreme za svako dete.\nUgovor o Direktnom grantu – Razvoj novih proizvoda i usluga od strane MSP kroz komercijalizaciju istraživanja koji je potpisan između Fonda za inovacionu delatnost i Ministarstva finansija (Sektor za ugovaranje i finansiranje programa iz sredstava Evropske unije) obezbeđuje sredstva za nastavak sprovođenja Programa ranog razvoja i Programa sufinansiranja inovacija.Ukupna vrednost Ugovora o Direktnom grantu iznosi 4,5 miliona evra, od čega se 2,5 miliona evra finansira iz pretpristupnih fondova Evropske unije za 2014. godinu, dok je dva miliona evra obezbeđeno iz budžeta Republike Srbije, sa razdela Ministarstva prosvete, nauke i tehnološkog razvoja. Više o projektu možete saznati na: http://www.inovacionifond.rs/


SEO za Flash Sajtove\n8 april, 2011 8 april, 2011 24 januar, 2017\nZabluda da se flash sajtovi ne mogu dobro rangirati u rezultatima pretrage web pretraživaca je veoma cesta. Mnogi primeri potvrduju to. Pre nekoliko godina dobro rangiranje flash sajtova je ranije smatrano nemogucim, medutim od tad su se mnoge stvari promenile u korist Flash web sajtova.\nTreba imati na umu da se sajt nece dobro rangirati osim ako nije 100% optimizovan. Na kraju krajeva, ne postoji potpuno i savršeno optimizovan sajt i cinjenica je da se sajtovi rangiraju po relevantnosti i pocularnosti u svojoj oblasti. Šta ovo konkretno znaci za Flash sajtove? Trebalo bi se koncentrisati sa optimizacije na kreiranje jakog profila sa jakim linkovima.\nPrva stvar koju treba uzeti u obzir je da indeksiranje Flash sajtova nije nemoguce kao što je Google to objavio pre nekoliko godina. Pored toga što Google i ostali web pretraživaci maksimalno rade na tome da pomognu indeksiranje flash sajtova, postoji par stvari koje treba uraditi kako bi olakšali indeksiranje web pretraživacima.\nPrva stvar je promocija proizvoda i kreiranje korisnih i autoritativnih linkova na najbitnije stranice.\nDruga stvar je da se pobrinete da imate sve meta tagove. Meta description nema uticaja na rangiranje ali svakako može da usmeri potencijalne posetioce ka Vašem sajtu (koristiti relevantan tekst koji ce biti privlacan). Ali pre svega, pobrinite se da sajt ima naslove dobro optimizovane i da ukljucuje najvažnije kljucne reci na optimalnom nivou (da ne bude spam).\nTakode je korisno staviti što više HTML koda kako bi linkovali sa tog dela stranice. Regularni tekst linka sa dobro odabranim recima može puno znaciti.\nPoslednja stvar koju bi trebalo da uradite da spremite sajt za web pretraživace, je da podelite sadržaj u nekoliko flash fajlova umesto jednog velikog flash fajla. Ovo ce vam omoguciti da ubacite više HTML koda u stranice i lako ih optimizovati sa relevantnim linkovima i tekstom.\nFlash omogucava dodavanje atraktivnih stvari i elemenata na sajt i ljudi ne bi trebali da se plaše da koriste flash samo zato što je povezan sa stigmom da se loše rangira u rezultatima pretrage na u search engineu. Kao i za sve ostalo, potrebne su odredene modifikacije. Ako ne znate šta da radite, cist Flash sajt ce se teško rangirati, ali daleko od toga da je to potpuno nemoguce. Potrebno je samo držati se dobrih SEO principa i Google smernica za optimizaciju i možete imati dobar Flash sajt sa dobrim page rankom.\nNece proci puno vremena dok Google roboti ne indeksiraju Flash sajtove isto kao i regularne HTML sajtove.\nflash seooptimizacijaoptimizacija flash sajtovasearch enginesearch engine optimizationSEOseo flashweb pretraživači\n10 Saveta za Efektivnu Promociju Sajta


Početna Proizvodi Knjige Književnost Proza BEOGRADSKI TRIO\nU vreme prelomnih događaja koje je obeležila rezolucija Informbiroa s kraja četrdesetih godina prošlog veka u Jugoslaviji, jedan od službenika Britanske ambasade u Beogradu i glavni junak ove knjige bio je i proslavljeni pisac Lorens Darel. Neformalan kao ličnost i nepredvidljiv kao diplomata, Darel se upušta u ljubavnu avanturu sa ženom jednog visokog rukovodioca, koji će ubrzo završiti na Golom otoku. Kad uskoro i njegova žena doživi istu sudbinu, britanski pisac i diplomata učiniće sve da je spase i da se pomogne njenoj kćeri, devojčici koja je silom istorijskih neprilika ostala bez oba roditelja. Sa neskrivenim referencama na Darelov roman Aleksandrijski kvartet, Goran Marković ispisuje dramatičnu povest o ljubavnom trouglu koja se odvija u posleratnom Beogradu. On pritom uspeva da nam sivilo jugoslovenske svakodnevnice u epohi hladnog rata prikaže očima jednog stranca, isplete uverljivu priču sa poznatim istorijskim ličnostima i tako na originalan način osvetli nemile događaje i pojedinosti iz oskudnih vremena Informbiroa. Potresan i zabavan istovremeno, duhovit, inventivno komponovan kao kolaž dokumenata, pisama, dnevnika, Darelovih izveštaja Forin ofisu, referata logorskih rukovodilaca centrali Udbe, prepiske britanskih diplomata, dešiforvanih depeša, službenih zapisnika i svedočanstava, Beogradski trio ne ispušta se iz ruke do poslednje stranice.


Cijene proizvođača industrijskih proizvoda u junu niže za 0,4 posto - Portal 072info\nAutor teksta D.H 21. Jula 2019. 20. Jula 2019.\nPosmatrano prema glavnim industrijskim grupacijama, indeks cijena intermedijarnih proizvoda osim energije je niži za 1,1 posto\nUkupan indeks cijena proizvođača industrijskih proizvoda u Federaciji BiH u junu ove godine niži je za 0,4 posto u odnosu na prethodni mjesec.\nPosmatrano prema glavnim industrijskim grupacijama, indeks cijena intermedijarnih proizvoda osim energije je niži za 1,1 posto. Rast indeksa cijena je registrovan kod kapitalnih proizvoda za 0,5 posto i energije za 0,1 posto. U ostalim grupacijama indeksi cijena se nisu mijenjali.\nPosmatrano prema područjima, indeks cijena u području prerađivačke industrije je niži za 0,6 posto, a rast indeksa je registrovan u području vađenja ruda i kamena, te u području proizvodnje i snabdijevanja električnom energijom, plinom/gasom, parom i klimatizaciji za po 0,1 posto.\nARI Motors: Dostavno vozilo kojim se 100 kilometara prelazi za 2 eura


Raspisan Konkurs za dodelu stipendija najboljim studentima Novog Pazara - Radio Televizija Novi Pazar\nApril 15, 2019 April 15, 2019 Katarina Radovic 369 Views\nKonkurs za dodelu stipendija najboljim studentima Novog Pazara otvoren je do 30. aprila 2019. Tekst konkursa i svi uslovi nalaze se na gradskoj stranici na linku: http://www.novipazar.rs/oglasi-i-konkursi.\nČlan Kabineta gradonačelnika Samir Lekić pozvao je najbolje studente iz Novog Pazara da se prijave na konkurs. “Gradsko veće je na predlog gradonačelnika prošle nedelje donelo odluku da raspiše konkurs za dodelu stipendija. Postoji nekoliko uslova koje studenti moraju ispuniti da bi bili stipendisti Grada Novog Pazara. Ti uslovi se, između ostalog, odnose na prosečnu ocenu, koja mora biti iznad 9 i maksimalnu efikasnost studiranja.\nOvo je jedna u nizi od podsticajnih mera našoj omladini. Nedavno smo nagradili đake generacija osnovnih i srednjih škola. Takođe, nagradili smo učenike koji su osvoji jedno od prva tri mesta na republičkim takmičenjima kao i njihove nastavnike.”, zaključio je Lekić.\n← Novi Pazar dobija angio salu\nAsfaltiran put koji povezuje naselja Crnovršani i Boturovina →


Vučić se sastao sa Makalisterom | Srbija izbori 2020\n» Vučić se sastao sa Makalisterom\nVučić se sastao sa Makalisterom\nBeograd -- Predsednik Srbije Aleksandar Vučić sastao se sa predsedavajućim Odbora za spoljne poslove Evropskog parlamenta Dejvidom Makalisterom.\nMakalisteru je ovo prva poseta Beogradu nakon stupanja na novu dužnost.\nPredsednik Vučić je na svom nalogu na Intagramu objavio da Srbija pozdravlja dogovor članica Evropske unije o nosiocima najvažnijih funkcija.\n"Srbija će nastaviti da sprovodi unutrašnje reforme u skladu sa ocenama i preporukama institucija EU, prvenstveno iz Izveštaja Evropske komisije, ali i iz Rezolucije Evropskog parlamenta o napretku. Srbija pozdravlja dogovor zemalja članica o nosiocima najznačajnijih funkcija u EU i nadamo se da će institucije EU i u novom sastavu nastaviti da podržavaju politiku proširenja i evropski put Srbije", napisao je predsednik.\nPredsednik Srbije Aleksandar Vučić rekao je danas na sastanku sa zvaničnikom EP Dejvidom Mekalisterom da će Srbija nastaviti da sprovodi unutrašnje reforme u skladu sa ocenama i preporukama institucija EU, a kada je reč o predstojećim izborima da je Beograd spreman za usvajanje predloga za poboljšanje izbornog procesa.\nPredsednik Vučić čestitao je Mekalisteru ponovni izbor za poslanika Evropskog parlamenta i predsedavajućeg Komitetom za spoljne poslove. Tokom susreta dvojica sagovornika su konstatovali da Srbija sporovodi veoma uspešne ekonomske reforme, te da je progres u sferi ekonomije najjasniji.\nPredsednik Vučić je istakao da će Srbija nastaviti da sprovodi unutrašnje reforme u skladu sa ocenama i preporukama institucija EU, prvenstveno iz Izveštaja Evropske komisije, ali i iz Rezolucije Evropskog parlamenta o napretku Srbije, posebno u oblasti vladavine prava.\nOn je rekao da Srbija pozdravlja dogovor zemalja članica o nosiocima najznačajnijih funkcija u EU i izrazio nadu da će institucije EU i u novom sastavu nastaviti da podržavaju politiku proširenja i evropski put Srbije.\nPredsednik Vučić je naglasio da Srbija čvrsto podržava dijalog o normalizaciji odnosa sa Prištinom, pod okriljem EU, ali da je nastavak razgovora moguć tek nakon ukidanja taksi, navodi se u saopštenju Pres službe predsednika Srbije. Dvojica sagovornika razgovarali su i o predstojećim izborima.\nMekalister je pozitivno ocenio napredak u funkcionisanju parlamenta, nakon što su prihvaćene primedbe EK i naglasio da je neophodno raditi na reformi izbornog zakona.\nTim povodom, predsednik Vučić je rekao da je Srbija spremna za usvajanje predloga za poboljšanje izbornog procesa. „Kada je reč o radu Parlamenta, u pojedinim aspektima postojao je prostor za napredak i stoga su preporuke usvojene.\nNacrt medijske strategije, koji je izradjen na vrlo transparentan i inkluzivan način, upućen je Evropskoj komisiji na mišljenje. Ovim dokumentom biće osigurani uslovi za nastavak reforme u oblasti medija i unapredjenje slobode izražavanja“, dodao je predsednik Vučić.\nMekalister je pozdravio i nove infrastrukturne projekte istakavši da oni utiču na sveukupni ekonomski napredak zemlje.


Na konstituirajućoj sjednici Predsjedništva Socijaldemokratske partije (SDP) BiH u četvrtak je donesena odluka da zbog kršenja Statuta, odluka Kongresa i Glavnog odbora SDP-a iz partije budu isključeni Enver Bijedić i Edin Delić, saznaje TIP. Podsjećamo, Bijedić i Delić su protivno odlukama organa partije formirali vlast u...\nNa lokaciji Sprečkog polja kod Živinica počela je izgradnja prvog, od četiri nova bunara sa kojim će Grad Tuzla dobiti nova izvorišta. Tim povodom, gradonačelnik Tuzle, Jasmin Imamović, u pratnji direktora JKP “Vodovod i kanalizacija”, Aida Berbića, obišao je radove koji su u toku. Tuzla...\nPovjereništvo Kantonalne organizacije SDP BiH Tuzla obavještava javnost da je Glavni odbor SDP BiH, na sjednici održanoj 20. jula, potvrdio Odluku Povjereništva KO SDP BiH Tuzla o isključenju iz SDP Žarka Vujovića i Huseina Tokića. Na istoj sjednici Glavni odbor SDP BiH je raspustio organe Općinske...\nZbog glasanja za koaliciju sa SDA, Žarko Vujović i Husein Tokić isključeni iz SDP-a\nU Kantonalnom odboru SDP-a Tuzla je donesena odluka o isključenju iz stranke dvojice zastupnika u Skupštini Tuzlanskog kantona koji su podržali koaliciju sa SDA. Na nivou Kantonalnog odbora SDP-a u Tuzli donesena je odluka o isključenju Žarka Vujovića i Huseina Tokića iz SDP-a BiH. Od danas...\nSDP TK nije dio skupštinske većine, upućeni zahtjevi za isključenje Tokića i Vujovića\nDanas su gotovo svi mediji, skoro svaki sat, objavljivali informacije i odluke sa nastavka Konstituirajuće sjednice Skupštine Tuzlanskog kantona u kojima su preovladavale informacije da je između ostalog i dio SDP-a u skupštinskoj većini. U cilju istinitog informisanja javnosti, Povjereništvo Kantonalne organizacije SDP BiH Tuzlanskog kantona...\nNa osnovu ovlaštenja koje mu pruža Statut Socijaldemokratske partije BiH predsjednik SDP BiH Nermin Nikšić, donio je odluku o raspuštanju organa Kantonalne organizacije SDP Tuzlanskog kantona i uvođenja Povjereništva u tamošnju organizaciju. Kako se navodi u obrazloženju ove odluke, Kantonalni odbor SDP BiH TK na svojoj...\nPovodom nestatutarne sjednice Kantonalnog odbora SDP BiH Tuzla, a na kojoj je, suprotno Statutu i odlukama Glavnog odbora Socijaldemokratske partije Bosne i Hercegovine, donesena Odluka o koaliranju sa Strankom demokratske akcije, Klub poslanika SDP-a u Skupštini Tuzlanskog kantona obavještava javnost, odnosno građane Tuzlanskog kantona, da...\nNermin Nikšić: Sa SDA možete kao pojedinci, a ne u ime SDP-a!\nNakon odluke kantonlnog odbora Socijaldemokratske partije TK da pokušaju napraviti vlast u tom kantonu sa Strankom demokratske akcije reagovao je lider SDP-a Nermin Nikšić. On je za Klix.ba poručio da oni koji žele koalirati sa SDA to mogu učiniti samo kao pojedinci, a ne uime...\nČlan Glavnog odbora SDP BiH i član gradske organizacije SDP Banja Luka Dario Sandić podnio je krivičnu prijavu protiv zastupnika u Parlamentarnoj Skupštini BiH koji ne dolaze na sjednice državnog Parlamenta. „Podnesena krivična prijava protiv poslanika koji nisu htjeli doći na sjednicu Parlamenta BiH i na...


Guangzhou Auto Trumpchi GS3 - AUTOMOBILI\n23/04/2021 6:34:05 PM\nNASLOVNA / PREMIJERE / Guangzhou Auto Trumpchi GS3\nGlavni posao koji rade u Guangzhou Automobile Group kompaniji je proizvodnja Toyotinih, Hondinih i Jeep vozila za kinesko tržište kroz zajedničke projekte. Ali, Guangzhou Automobile Group ima i svoj sopstveni mladi brend Trumpchi GAC koji u ponudi ima već devet modela – nekoliko sedana od malih do velikih, crossovera, pa čaki i hibrida i električnih automobila. Ipak učešće na tržištu ne prelazi 1.5%. GAC GS4 Trumpchi ušao je u krug od 10 najpopularnijih vozila na kineskom tržištu, pa su, podstaknuti njegovim uspehom, u kompaniji odlučili da proizvedu kompaktni model GS3.\nDimenzije novog Trumpchi-ja su: 4350mm dužina, 1825 širina, 1655 visina, a međuosovinsko rastojanje iznosi 2560mm.\nNovi GS3 izgleda konzervativno, ali lepo. Crni stubovi daju efekat lebdećeg krova, a zadnja svetla upadaju u oči nesvakidašnjim trouglastim sekcijama. Prednja svetla, vizuelno sjedninjena sa grilom podsećaju pomalo na Hondu, što nije iznenađenje s obzirom da je za spoljašnji dizajn zadužen Rick Chen.\nKineskim kupcima će Guangzhou Auto Trumpchi GS3 biti dostupan sa dva benzinska motora (1.3 turbo sa 137KS i 1.5 atmosferac sa 114KS), kao i sa izborom između petostepenog manuelnog i šestostepenog automatskog menjača.\nŠto se tiče opreme, Trumpchi GS3 dolazi sa prilično bogatim elementima za automobil tog tipa – šest airbag-ova, električno vozačevo sedište, klima, multimedijalni sistem sa 8-inčnim ekranom, navigacijom, grejanim sedištima, Keyless sistemom, zadnjom kamerom, servo parking kočnicom.\nNovi SUV će biti u prodaji od 26. avgusta, sa cenom koja će se kretati između 12 i 18 hiljada dolara. Prvih 3.500 kupaca koji poruče automobil unapred dobiće sertifikat za besplatno održavanje u trajanju od tri godine.\nTagoviGS3 GS4 Guangzhou Trumpchi\nPrethodno Novi Volkswagen Golf u septembru 2019.\nSledeće Mercedes-Maybach 6 kabriolet koncept stiže na Pebble Beach?


Nova nemačka ministarka: "Nezgodna lezbejka" : Nadlanu.com\nNova nemačka ministarka: "Nezgodna lezbejka"\nObjavljeno 4. jan 2014. / 18:04:12\nNovu nemačku vladu kancelarke Angele Merkel formirana je sa starim-novim ministarima čiji su životi, uglavnom, poznati nemačkoj javnosti. Ipak, mediji su počeli da pišu o Barbari Hendriks (prva s leva na slici), ministarki za zaštitu sredine. Ona dolazi iz redova socijaldeomokrata, a njoj se do nedavno malo znalo. Sada mediji navode da je lezbejka i "nezgodna" kad se razbesni.\nHendriksova je, prema pisanju lista "Rajniše post", dočekala Novu godinu zajedno sa svojom prijateljicom, a vlada je, navode mediji, dobila prvu ministarku lezbejku.\nU političkom Berlinu, gde su gradonačelnik Klaus Voverjat i bivši ministar inostranih poslova, takodje, homoseksualci, to nikoga nije uzbudilo. Medije zapravo više zanima kako je Hendriksovoj u šestoj deceniji života pošlo za rukom da napravi "skok" u karijeri i postane član nemačke vlade.\nNa medijskoj i političkoj sceni istovremeno kruže anegdote o "gorućoj Barbari" (Burning Barbara) i "čeličnoj dami" koja, izgleda, kad se naljuti zna da bude i nezgodna.\n"Goruća Barbara" je nadimak koji su joj dodelili neki demohrišćani posle jednog neobičnog susreta s njom u kantini diseldorfskog pokrajinskog parlamenta, pre puno godina, koji se završio - tako što je ruka njenog političkog neistomišljenika "poslužila" kao pepeljara.\nU vreme kada je bila portparol bivšeg ministra finansija Severne Rajne Vestfalije, Ditera Posera, Hendriksova je, kako list piše, jednom prilikom vodiala žestoku diskusiju sa Hartmutom Šauerteom, tadašnjim pokrajinskim portparolom Hrišćansko-demokratske unije (CDU) i u žučnoj raspravi ga zgrabila za ruku i na nju pritisla svoju cigaretu.\nZAVRŠIO U FOTELJI: Mačak izvađen iz smeća imenovan za…\nNEOBIČNE ZASLUGE ZA NAROD: Nemačka vlada traži od građana da…\nJOVANA, VOLIM TE, NE MOGU DA PODNESEM TVOJE ODBIJANJE:…\nDan kasnije izvinila se svom političkom neistomišljeniku, pišu nemački mediji.\nKada je, medjutim, reč o stručnosti nove ministarke, poznate po oštrom jeziku, za Hendriksovu se kaže da je "siva eminencija" Socijaldemokratske partije (SPD), žena koja ima snagu da sprovede odluke, političarka od velikog uticaja.\nDoktorirala je na temu "Razvoj industrije margarina na području Donje Rajne", dugo je bila porptarol pokrajinskog ministarstva finansija u Diseldorfu, a od 1994. godine je član Bundestaga. Od 1998. do 2007. bila je parlamentarni državni sekretar u nemačkom saveznom ministarstvu finansija.\nNjeno iskustvo u oblasti uprave je enormno, a stručnost neosporna, kažu poznavaoci za novu ministarku zaštite okoline u vladi Merkelove, navodeći da je ona političar, kome ne treba podsetnik sa govorom koji su napisali savetnici već je sposobna da rečito i stručno da govori.\nKritičari i "zli jezici", medjutim, tvrde da je ona došla u kabinet Merkelove samo zato što je bilo potrebno da jedna žena zauzme tu poziciju ali i iz regionalnih razloga koji igraju veliku ulogu i nalažu da ta žena bude iz najmnogoljudnije pokrajine Severne Rajne Vestfalije u kojoj živi čak više od 18 miliona ljudi, a Hendriksova je ispunila oba uslova.


Nova generacija S klase bez dve najlepše verzije - Auto Republika\nПочетна Vesti Nova generacija S klase bez dve najlepše verzije\nRedakcija onlajn izdanja Automobile Magazine, je predstavila planove štutgartskog proizvođača do 2023. godine, uz najave brojnih modela u narednih nekoliko godina. Međutim, za oko nam je zapala jedna tužna, ali posve logična informacija.\nNaime, Daimler nema u svojim planovima vezanim za razvoj nove S klase, koja treba da debituje naredne godine, nikakve naznake o investicijama u kupe i kabriolet verzije.\nIako, posmatrano sa aspekta automobilskog entuzijaste, vest ne može da donese nikakvo zadovoljstvo, u poslovnom smislu je odluka potpuno razložna. Prodajne brojke koje se vezuju za kupe i kabriolet varijantu S klase su, nažalost takve, da ni na koji način ne podržavaju bilo kakvo izdašnije ulaganje u razvoj tih varijanti. Predviđanja prodaje za naredne godine su takođe išla u prilog odluci rukovodstva Mercedesa.\nIpak, Daimler se nada da će ono malo kupaca kabriolet i kupe verzije S klase, svoj novac potrošiti na druge modele iz nemačke grupacije, pre svih na novi Mercedes SL ili na primer na atraktivni Mercedes AMG GT.\ntagovi: daimler mercedes s klasa s klasa kabriolet s klasa kupe\nprethodni Volvo napada Teslin Model X sa svojom uzdanicom Polestarom 2\nsledeći Mađari razbijaju! SK Innovation ulaže 859 miliona dolara u fabriku baterija


Ubacite celu bundevu u rernu i pecite na 180 stepeni oko 30-45 minuta. Ovo će samo da je omekša toliko da možete lako da je isecete.\nKada bundeva omekne, prepolovite je, izvadite semenke, i isecite koru.\nMesni deo bundeve isecite na štapice (kao pomfrit).\nSložite u jednom sloju na papir za pečenje, poprskajte maslinovim uljem, posolite, dodajte beli luk i druge začine prema ukusu.\nPovećajte temperaturu na 220 stepeni i pecite oko 25 minuta, ili dok pomfrit ne porumeni (vreme pečenja će varirati u zavisnosti od veličine štapića).


Dwan se oporavlja na High Stakes stolovima Full Tilt Pokera | PokerNews\nTom durrrr Dwan se vratio za High Stakes stolove Full Tilt Pokera na kojima je profitirao preko $2 Miliona u poslednjih nedelju dana.\nNedelju pre ove, Dwan je zabeležio gubitak rekordne sedmocifrene brojke igrajući protiv Ilari Ziigmund Sahamies-a, regularnog igrača High Stakes pokera. Ove nedelje, sreća mu se opet osmehnula i uspeo je da ostvari profit od $1.9 Miliona u sesiji protiv Sahamies-a. U jednom danu Dwan je odigrao preko 10.000 deljenja i zabeležio profit od oko $2.2 Miliona.\nPatrik Antonius je takodje imao dobru nedelju, što je za njega novost u 2010. godini. Antonius je bio drugi po najvećem profitu ove nedelje, sa ukupno $685.000 profita tokom 6.000 odigranih ruku. Pored Dwan-a i Antonius-a, ni jedan drugi igrač nije zaradio preko $300.000 ove nedelje.\nSa druge strane, nije bilo zabeleženih gubitaka preko 7 cifara. Ziigmund se trenutno nalazi na čelu ove kolone sa gubitkom od $940.000 koje je izgubio protiv durrrr-a.\nBrian Townsend i Gus Hansen se nalaze na drugom i trećem mestu sa nešto ispod $500.000 u minusu.\nDwan je takodje i najveći pobednik u 2010, a sa $4.1 Miliona od početka 2010, Dwan je u prednosti od skoro duplo naspram Ziigmunda. Sa profitom od $2 Miliona našao se i Alexander PostflopAction Kostritsyn na trećoj pzociji.\nAntonius je usporio sa gubicima u ovoj groznoj godini za njega, ali je još uvek na prvom mestu sa -$2.6 Miliona, a u stopu ga prati Brian Townsend sa -$2.3 Miliona.\nIsildur1 skoro da i ne igra, pa je tako u 1670 odigranih ruku izgubio "samo" $100.000.\nAkcija nikada ne staje za Full Tilt Poker Stolovima. Prijavite se preko PokerNika linka i uzmite bonus od 100% do $600 za prvi depozit.


Paketi za najugroženije jednoroditeljske porodice\nFondacija Ana i Vlade Divac je u saradnji sa JKP „Infostan tehnologije“ po četvrti put obezbedila pakete sa osnovnim životnim namirnicama za 600 najsiromašnijih jednoroditeljskih porodica sa evidencije 17 opštinskih odeljenja Gradskog centra za socijalni rad u Beogradu.\nU akciji je prikupljeno 2.109.400,00 dinara za nabavku 600 paketa sa osnovnim životnim namirnicama. Ukupno 4.878 domaćinstava je uplatilo donaciju putem priznanice koja je dolazila uz decembarske račune za objedinjene naplate na teritoriji grada Beograda.\n„Fondacija Ana i Vlade Divac više od devet godina na različite načine pomaže jednoroditeljskim porodicama koje spadaju u posebno ugrožene. Drago nam je što imamo dugogodišnju saradnju sa „JKP Infostan tehnologije“ u kojoj Beograđani uvek pokažu humanost, a posebno su to pokazali sada, u vreme krize izazvane pandemijom COVID 19.“, rekla je Ana Koeshall, direktorka Fondacije Ana i Vlade Divac i dodala da će Fondacija i ubuduće organizovati akcije prikupljanja pomoći za najsiromašnije i promovisati kulturu davanja u našem društvu.\n„JKP “Infostan Tehnologije” je kao društveno odgovorno preduzeće pružilo korisnicima mogućnost da podrže humanitarnu akciju i dobrovoljno doniraju novac, u skladu sa svojim mogućnostima. Uz decembarski račun objedinjene naplate korisnicima je distribuirana uplatnica za pomoć humanitarnoj akciji, prilikom čega su mnogobrojniBeograđani prepoznali značaj ove akcije i donirali sredstva kojima su nabavljeni paketi sa osnovnim životnim namirnicama za najugroženije jednoroditeljske porodice u Beogradu“, rekla je Milica Paunović iz JKP “Infostan tehnologije”. Beograđani i Beograđanke su prepoznali značaj ove akcije i pomogli da što veći broj naših najsiromašnijih sugrađana dobije pomoć. Tokom saradnje više od jedne decenije Fondacija Ana i Vlade Divac je u saradnji sa JKP „Infostan tehnologije“ organizovala humanitarne akcije za nabavku sredstava za fiskulturnu salu u okviru projekta “Jedan u million”, obnovu kuća u Obrenovcu nakon majskih poplava, izgradnju zgrada za socijalno stanovanje, pomoć Kraljevu nakon zemljotresa i pomoć seoskim domaćinstvima.


Od februara veće kvote za bescarinski izvoz | Visokoin.com\nProizvođači pastrmke moći će izvesti 500 tona bez carine u EU, a do sada su mogli 60 tona, dok je kvota za izvoz šarana 140 tona.\nDirektor preduzeća “Tropik ribarstvo – ribnjak Janj” Zoran Tepić ocijenio je da se ovim omogućava povećanje postojećih potencijala i kapaciteta u proizvodnji ribe, koja bi se izvozila.\nOn je naveo da se u RS najviše gaji pastrmka, te da bi kvote mogle biti i veće, čak i do 5.000 tona, s obzirom na to da je 500 tona kapacitet od trećine jedne firme.\n“Godišnje izvezemo 50 do 60 odsto naših proizvoda u EU, najviše u Italiju, Sloveniju, Hrvatsku, Švajcarsku, a ostalo plasiramo u zemlje okruženja i na domaće tržište”, naveo je Tepić.\nPredsjednik Udruženja voćara Republike Srpske Dragoja Dojčinović kaže da domaći proizvođači nemaju odgovarajuće sorte za EU tržište, odnosno da u najvećim količinama /oko 75 odsto/ proizvode jabuku ajdared – sortu koja je veoma tražena na domaćem i ruskom tržištu, ali ne i evropskom.\nPredsjednik Udruženja povrtara Republike Srpske Branko Mastalo očekuje da povrtari na EU tržište izvezu krompir, kojeg je do sada prodato svega 10 odsto proizvedenih količina.


BIJELJINA: Isplaćeni podsticaji za prošlogodišnju pšenicu :: Dešavanja u Bijeljini ::\n27. September 2021. / 17:35\nBIJELJINA: Isplaćeni podsticaji za prošlogodišnju pšenicu\nOvih dana Ministarstvo poljoprivrede RS isplatilo je poljoprivrednim proizvođačima podsticaj za otkupljenu pšenicu u prošloj godini, u iznosu od pet pfeniga po kilogramu.\nBoško Radić, poljoprivredni proizvođač, koji je jesenas zasijao oko 40 hektara pšenicom, kaže da je isplata podsticaja za pšenicu kasnila, jer je bijeljinski „Žitopromet“, zbog poznatih problema u poslovanju i zaustavljanja proizvodnje, kasnio\nviše od mjesec dana sa slanjem prijava resornom ministarstvu.\n„Isplaćen nam je podsticaj za prošlu godinu, dok se za ovu godinu podsticaj za pšenicu nije ni našao u pravilniku koji je usvojen početkom ove godine. Resorni ministar Boris Pašalić obećao je da će poljoprivrednicima biti isplaćeni podsticaji i za ovogodišnji rod pšenice, ali, to tek treba sačekati. Uglavnom, u pravilniku za ovu godinu nema planiranog podsticaja za ovogodišnji rod pšenice, jer se nije mogla planirati isplata dva podsticaja u jednoj godini“.\nRadić kaže da je pšenica trenutno u dobrom stanju, ali da će nakon dva tretiranja zaštitnim sredstvima, zbog obilnih padavina, najvjerovatnije uslijediti i treće tretiranje, što će povećati proizvodne troškove za 50 KM po hektaru.


Paroh negirao optužbe parohijana : Nadlanu.com\nParoh negirao optužbe parohijana\nObjavljeno 8. dec 2011. / 14:00:50\nLESKOVAC, 8. decembra 2011. (Beta) - Reč je o parohu iz sela Bunuški Čifluk u okolini Vučja, koji je u razgovoru za dopisnicom Bete zamolio da mu se ne pominje ime. Meštani koji su mu uputili protestno pismo oslovljavaju ga sa pop Bratislav ili pop Bata.\n"Sve što su navodni predstavnici mesnih zajednica naveli u pismu i što su dodatno rekli novinarama je gnusna laž", rekao je paroh idodao da za osvećivanje uskršnje i slavske vodice parohijani dobrovoljno daju od 200 do najviše 500 dinara, a da negde taj obred obavi besplatno kada vidi da u "domaćinstvu vlada siromaštvo".\n"Da sam ikada u životu dobio 2.000 dinara bio bih bogataš, a ja jedva preživljavam sa porodicom. Kada bi to bila istina, odmah bih tražio da se raščinim", kazao je paroh.\nNeki od predsednika mesnih zajednica iz sela Mirošece, Todorovce, Čifluk Mira, Gornja Bunuša, Donja Bunuša i Radonjica, kao i meštani tih sela rekli su ranije Beti da paroh za usluge naplaćuje ipo 2.000 dinara, ali u zvaničnom pismu, naslovljenom na adresu paroha, stoji zahtev da se cena obreda smanji sa 500 na 200 dinara.


Beta 7. avgusta 2018. 13:55\n„To su pitanja konkursnog finansiranja, elektronskih medija, interneta, novih medija. Medijska sfera se vrtoglavom brzinom menja i nepohodno je doći do gipkih rešenja i principa koji će zadovoljiti potrebe medijskog tržista“, rekao je ministar.\nNaveo je da je radna grupa sebi postavila rok da tekst strategije bude gotov do kraja godine.\n„Srbija je trebalo da dobije strategiju pre dve godine. Kad je otišlo ovo vreme treba sačekati još nekoliko meseci. Na rok treba gledati sa optimizmom“, rekao je ministar i ponovio da veruje da će uradjeni tekst predstavljati najveći deo budućeg teksta.\nBG: Jedna osoba lakše povređena u udesu\nBezbednjaci uskoro u stanovima u Nišu\nJedna osoba lakše povređena u udesu\nUvedena nova linija: Sedite na voz i pravac – Akva…


By Mladen Dragojlovic / Објављено на: February 3, 2021\nVisoki predstavnik međunarodne zajednice u Bosni i Hercegovini Valentin Incko uputio je pismo najvišim funkcionerima parlamenta Republike Srpske (RS) i šefovima svih njegovih poslaničkih klubova tražeći da se povelje koje je ova institucija dodelila osuđenima za ratne zločine ponište u roku od tri meseca, javlja N1.\nInzko je u pismu podsetio da je 24. oktobra 2016. organizacioni odbor koji je osnovan povodom 25 godina postojanja i rada Narodne skupštine RS dodelio posebne povelje i priznanja brojnim institucijama, organizacijama i pojedincima i da ih je Nedeljko Čubrilović, kao predsednik NSRS, uručio. „Među onima koji su ih primili bili su svi bivši predsednici Narodne skupštine i članovi Prvog predsedništva RS, uključujući Radovana Karadžića, Momčila Krajišnika i Biljanu Plavšić, čiji su postupci šokirali svet tokom oružanog sukoba i prouzrokovali nezamislive ljudske patnje. Kao što znate, Međunarodni krivični sud za bivšu Jugoslaviju osudio je Karadžića, Krajišnika i Plavšić za ratne zločine“, navodi se u pismu visokog predstavnika u BiH.\nDodao je da „veličanje ratnih zločinaca, uključujući veličanje u obliku u kojem smo bili svedoci 24. oktobra 2016. godine, direktno ranjava i provocira one koji su pretrpeli posledice rata i šteti uspomeni na žrtve“.\n“Na kraju, to destabilizuje region i preti izgledima za pomirenje u BiH,” rekao je Incko.\nIncko je napomenuo da je uklanjanje ploče sa imenom osuđenog ratnog zločinca Radovana Karadžića iz prostorija studentskog doma na Palama bio prvi korak u dobrom pravcu.\n„Ovo stvara izvanrednu priliku da NSRS, pod vašim rukovodstvom, nastavi tim putem i pokaže političku zrelost, moralnu odgovornost i umerenost prema budućnosti, ukidanjem nagrada i odlikovanja osuđenim za ratne zločine Karadžiću, Krajišniku i Plavšić, što bi vas lično i instituciju koju vodite svrstali na pravu stranu istorije. Dajem vama i NSRS rok od tri meseca, do kraja aprila 2021. godine da to učinite“, naveo je Incko u pismu Čubriloviću.\nReakcije na pismo su podeljene u zavisnosti od strane. Bošnjački političari pozdravili su pismo rekavši da je trebalo da dođe i ranije i da Incko konačno čini nešto da poboljša situaciju u državi. Srpski političari osudili su pismo i najznačajniji komentar je da bi Inzko trebalo da dođe u NSRS i lično preda inicijativu.


RAĐA SE 'NOVA EUROPA': Italijanska koaliciona vlada podržala proteste 'žutih prsluka' u Francuskoj - GlobalCir\nLuigi Di Maio, lider Pokreta 5 zvijezda (M5s) i zamjenik italijanskog premijera i Matteo Salvini, ministar unutrašnjih poslova Italije i lider ultradesničarske stranke Liga uputili su podršku pokretu “žutih prsluka”.\nDi Maio je u tekstu objavljenom na internet portalu istakao da “žuti prsluci” i Pokret 5 zvijezda dijele iste vrijednosti i principe.\n– Rađa se nova Europa. Europa žutih prsluka, pokreta i direktne demokratije – naveo je Di Maio.\nIstakao je kako je sadašnja francuska vlast slična bivšoj italijanskoj vladi.\n– To su politike koje izostavljaju važne odluke za narod te koje ne slušaju zahtjeve građana – naveo je Di Maio, te dodao da je spreman podijeliti sa “žutim prslucima” demokratske metode koje koristi njegova partija, prenosi Anadolija.\nSalvini je, također, naglasio da podržava proteste građana protiv predsjednika jedne zemlje, dodajući da ipak osuđuje bilo koji oblik nasilja.\nTELEFONSKI RAZGOVOR DVA PREDSJEDNIKA: Dodatno intenzivirati saradnju između Turske i Venecuele’


Narodna banka Srbije: "Rast Inflacije u najvećoj meri opredeljan poskupljenjem hrane i energenata" - Portal Iz Prve Ruke\nNarodna banka Srbije: „Rast Inflacije u najvećoj meri opredeljan poskupljenjem hrane i energenata“\nNarodna banka Srbije (NBS) je saopštila da je tri četvrtine međugodišnje inflacije, koja je u decembru prošle godine iznosila 7,9 %, i dalje bilo opredeljeno kretanjem cena hrane i energenata, odnosno onim kategorijama na koje monetarna politika ne može direktno da utiče u značajnijoj meri.\nCene neprerađene hrane su u decembru, u odnosu na isti mesec prethodne godine povećane za 20,9 %, dok su cene prerađene hrane bile više za 8 % na međugodišnjem nivou, navela je NBS.\nKako je objašnjeno, visok međugodišnji rast cena hrane posledica je delovanja nekoliko faktora – rasta svetskih cena hrane, suše, viših troškova u proizvodnji, kao i izrazito niskih nivoa ovih cena tokom 2020. usled izostanka znatnog dela tražnje.\nPrema podacima Republičkog zavoda za statistiku, inflacija je u decembru usporila rast i na mesečnom nivou iznosila je 0,4 %, dok je prosečna godišnja inflacija u 2021. godini iznosila 4 %.\nUsporavanje ukupne inflacije na mesečnom nivou, kako je istakla NBS, rezultat je pada cena neprerađene hrane od 1,1 %, pri čemu su na mesečnom nivou snižene cene svih kategorija neprerađene hrane – svežeg voća za 4,8 %, svežeg mesa za 0,7 % i svežeg povrća za 0,5 %.\n„Cene prerađene hrane su nastavile da rastu, ali sporijim tempom u odnosu na prethodne mesece, čemu su doprinele i mere Vlade Srbije u pogledu ograničavanja cena osnovnih životnih namirnica“, navela je NBS.\nDodaje se da su cene energenata na mesečnom nivou stagnirale u decembru, dok su posmatrano u odnosu na decembar 2020. bile više za 13,4 %. Njihovo kretanje je u najvećoj meri bilo opredeljeno globalnim faktorima, pre svega rastom svetske cene nafte, koji se prelio i na rast cena naftnih derivata na domaćem tržištu (23,5 % međugodišnje u decembru).\nMeđugodišnja bazna inflacija (indeks potrošačkih cena po isključenju hrane, energije, alkohola i cigareta) na koju mere monetarne politike mogu da utiču, i u decembru je bila znatno niža od ukupne inflacije i iznosila je 3,5 %.\nTokom 2021. godine, međugodišnja bazna inflacija se u proseku kretala na nivou od 2,3 %.\nOčuvanju bazne inflacije na niskom i stabilnom nivou po oceni NBS doprinosi dugogodišnja relativna stabilnost deviznog kursa, koja predstavlja sidro cenovne stabilnosti i koja će biti očuvana i u narednom periodu.\nPo proceni centralne banke važan faktor niske i stabilne bazne inflacije su i inflaciona očekivanja finansijskog sektora, koje se u dužem vremenskom periodu kreću u granicama cilja, a dodatno smanjivanju inflatornih pritisaka doprineće i odluka Vlade Srbije, da omogući preduzećima, da do kraja juna 2022. kupuju struju po znatno povoljnijim uslovima od tržišnih.\nPrema projekciji NBS, međugodišnja inflacija će tokom prvog tromesečja ove godine najverovatnije nastaviti da se kreće oko nivoa iz decembra 2021. godine. Od drugog tromesečja se očekuje postepeni pad međugodišnje inflacije, dok bi u granice cilja trebalo da se vrati tokom trećeg tromesečja.\n„Кrajem godine očekujemo međugodišnju inflaciju oko centralne vrednosti cilja od 3 %, a imajući u vidu visoku bazu iz 2021. godine, postoji mogućnost da se krajem godine ukupna inflacija nađe i u donjoj polovini ciljanog raspona od 3 %, sa odstupanjem plus ili minus 1,5 %“, navela je u saopštenju NBS.\n„Кada je reč o domaćim rizicima, inflacija će u najvećoj meri zavisiti i od ishoda naredne poljoprivredne sezone, koja je za potrebe projekcija pretpostavljena na nivou prosečne. To podrazumeva blagi rast poljoprivredne proizvodnje u odnosu na 2021. godinu, koja je zbog suše bila slabija od proseka“, istakla je NBS.\nPovezane temeinflacijaIstaknutoNarodna banka SrbijeRepublički zavod za statistikuSRBIJA\nZaplenjeno više od kilogram eksploziva u Užicu – uhapšen muškarac iz Požege\nVozili bez vozačkih dozvola i pod dejstvom psihoaktivnih supstanci – policija isključila dva vozača iz saobraćaja


Poslao: 02 Feb 2015 18:04\n4Ovo se svidja korisnicima: Skywhaler, E.L.I.T.E., Snorks, mcrule\nIme Duška Vujoševića je poznato u toj meri da nije potrebno posebno predstavljanje.\nIpak, posvećujemo mu dužnu pažnju navođenjem ovih redova, preuzetih sa Wikipedie.\nCitat:Душко Вујошевић је рођен у Титограду (данас Подгорица). Његова породица потиче из племена Куча. Душко је имао пет година када се породица преселила у Београд.\nПосле одслужења војног рока, годину дана је радио у Младости из Земуна, а пред сезону 1985/86 вратио се у Партизан, где је постао помоћни тренер првог тима. После смене првог тренера, током сезоне 1986/87, у 27. години живота, постао је први тренер Партизана и исте сезоне освајио титулу првака Југославије. У сезони 1987/88 Вујошевић је предводио Партизан до фајнал-фора Купа европских шампиона у Гану, на ком је Партизан освојио треће место. Вујошевић је водио Партизан и у следећој сезони, 1988/89, када је освојио Куп Радивоја Кораћа и Куп Југославије.\nОд јуна 2012. године поново је тренер КК Партизан.\nNema čoveka koga ostavlja ravnodušnim, ili ga mrze ili ga vole, ali svi poštuju njegov rad i uspehe koje je ostvario.\nNeka ova tema bude posvećena njemu, verovatno najkontroverznijem treneru ikada sa ovih prostora.\nPoslao: 02 Feb 2015 19:20\nDa malo i ja doprinesem temi...\nDule je imao prilike da uči trenerski zanat uz neka od najvećih imena jugoslovenske škole košarke. Na prvoj slici je sa legendarnim Rebom Ćorkovićem, a na drugoj ga vidimo sa All Star timom Partizana na revijalnom meču sa proslave Desete godišnjice osvajanja titule Prvaka Evrope, 16. aprila 2002. godine. Trenerski trio su, uz Duleta, tada činili i Dušan Ivković i Bora Džaković (čak mi se čini da je i na prvoj slici, u prvom planu iza Rebe Ćorkovića)...\nNaravno, ne smemo zaboraviti ni legendarnog profesora Acu Nikolića, ''Oca jugoslovenske košarke'', čoveka koji je bio stručni savetnik i u zlatnim godinama splitske Jugoplastike, kao i 1992. godine kada se Partizan popeo na krov Evrope.\nPoslao: 09 Feb 2015 23:55\n2Ovo se svidja korisnicima: _Sale, Rastafarii\nDule o Toši na konferenciji za novinare posle utakmice sa Levskim:\nCitat:... Moram da kažem da glasine nisu tačne. Nisam ga davio!...\nPoslao: 11 Feb 2015 19:27\nPoslao: 03 Mar 2015 17:52\nPoslao: 10 Jun 2015 09:36\nIako, na prvi pogled, ne postoji veza sa ovom temom...\n... nešto opširniji tekst Radoša Stanišića pojašnjava zašto navijači Partizana smatraju Duleta jedinom pravom opozicijom u ovoj zemlji.\nCitat:... Kad je košarka u pitanju izgleda da se ovde pristrasnost vlastodršca još radikalnije ispoljava i to rekao bih iz dva razloga. Prvo, u ovom sportu sa nekoliko miliona evra moguće je stvoriti respektabilan tim koji će jurišati na domaću titulu kao i igrati prilično ravnopravno sa većinom evropskih ekipa. Drugo, za razliku od fudbalskog, u košarkaškom klubu Partizan postoji neko ko nije deo političarsko-tajkunske bratije i ko nije dopustio da državna navijačka pristrasnost prođe u strahu od odmazde i bez reči protivljenja, a to je trener Duško Vujošević. Već negde oko dve godine skoro da ne prođe njegova konferencija za novinare (što je nekad i više puta nedeljno) da on ne potkači vlast zbog nepravednog odnosa prema klubu koji trenira, pa je tako prisutne novinare korio, jer ne staju u odbranu Olje Bećković, a između ostalog napravio je paralelu između nekadašnjeg nacističkog principa „jedan narod, jedna država, jedan vođa“ rekavši da kod nas danas vlada princip „jedan narod, jedan klub, jedan vođa“. Nedavno je jednog drugog znamenitog fašistu stavio u kontekst naše stvarnosti istakavši da je i za vreme generala Franka skoro pa bilo zabranjemo navijati za Barselonu. Zbog ovakvih izjava Partizanu je nezvanično preneta poruka da će Telekom Srbija sponzorisati KK Partizan pod uslovom da Vujošević napusti klub. Naravno, povremeno kao sredstvo prinude i zastrašivanja, nezavisni Informer i Kurir izruče sledovanje blata po Vujoševiću...\n... Dule odlučio da govori i to neuvijeno i odlučno tako da u situaciji u kojoj je opozicija rasturena i kompromitovana on se istakao kao jedan od najglasnijih kritičara režima. Pored njega, onaj nekriminalizovani deo Partizanove publike ozlojeđen i besan radi ono što je skoro jedino preostalo i moguće: skandira i vređa Vučića... Inače Sociosfera je blog posvećen društvenim i kulturnim temama, a pokrenula ga je grupa studenata sociologije Univerziteta u Novom Sadu.\nPoslao: 21 Jun 2015 19:53\nTrapavo naslovljen tekst na portalu MozzartSport sa idejom da, pretpostavljam, analizira upravo okončanu sezonu KK Partizan. Međutim, nakon pažljivijeg čitanja, mislim da je analiza više ''pogodila'' poziciju u kojoj se poslednjih par godina nalazi Dule.\n+ Vujoševiću istekao ugovor, da li i dalje uživa poverenje uprave?... Sezona bez trofeja, prva posle 14 godina, jasan je znak da upravu crno-belih čeka veliki posao ovog leta. Osim finansija, koje su ključno i goruće pitanje već nekoliko godina, za Partizan je važno da li će napraviti promene u načinu funkcionisanja kluba i da li će trener ostati isti.\nPre tačno tri godine, najbolji trener Evrolige u 2009. vratio se u Partizan. Tada je stavio paraf na ugovor do kraja sezone 2014/15, što znači da je sada slobodan, odnosno da klub, pre svega predsednik Predrag Danilović, mora da odluči hoće li obnoviti saradnju...\nVujošević je uvek bio čovek koji javnost nije ostavljao ravnodušnom svojim izjavama i postupcima, bilo onaj deo koji mu je naklonjen ili one koji nikako ne može da se složi sa njim. Ipak, jednu stvar ne mogu da mu oduzmu, a to je da se radi o vrhunskom košarkaškom treneru koji je stvorio mnoge igrače, ugradio sebe u sve uspehe Partizana u pomenutom periodu i najčešće bio tas na vagi kada je to bilo najvažnije u korist crno-belih.\nPojedine metode koje koristi, neki gestovi prema igračima i sudijama, kao i izlasci van košarkaških tokova u sferu nečega što se može nazvati i politikom mogu da budu predmet rasprave. Ipak, tu se nameće drugo pitanje. Da li bi se Vujošević bavio i strukom i marketingom i celokupnom klupskom politikom da u Partizanu ostali rade svoj posao na najbolji način.\nČesto je trener Partizana izgledao kao borac protiv vetrenjača, a delovalo je kao i da nema baš uvek maksimalnu podršku cele uprave. Jedna stvar je sigurna: više bi mogao da se fokusira na teren da u nekim trenucima nije bio primoran da se bavi pitanjima i problemima koja nisu njegova uska struka...\nCele sezone Partizan je tražio igru, čekao da se neki košarkaši vrate iz povreda i uđu u formu, a težak udarac bio je i odlazak centra Đorđa Gagića. Njegovo mesto na terenu i u postavci igre, koliko god se trudio, nije uspeo da popuni Božo Đumić. Dodatni problem za crno-bele na kraju ove sezone je i to što su istekli ugovori nosiocima igre Milanu Mačvanu, Draganu Milosavljeviću i Aleksandru Saši Pavloviću, a klub takođe mora da odluči da li je prodati Nikolu Milutinova i Edu Murića kako bi popunio kasu.\nTo znači da bi Vujošević... mogao opet da se nađe u situaciji koja mu nije nepoznata. Izgradnja novog tima je nešto što je Partizan radio gotovo svake sezone, ali sada će neigranje Evrolige, koja je sa sobom ipak donosila kakve-takve sponzorske ugovore, predstavljati ozbiljan minus. Neku vrstu baze za stvaranje novog tima Partizan će imati u Vanji Marinkoviću, Mihajlu Andriću, Milošu Glišiću, Janisu Kuzelogluu i pomenutim Muriću i Milutinovu ukoliko ne promene klub.\nPostavlja se pitanje da li je klub spreman da se odrekne jurnjave za trofejima i da u naredne, recimo, dve sezone bude fokusiran na brušenju mladih talenata, a za taj posao verovatno nema boljeg od Vujoševića...\nPred Partizanom su svakako ovog leta važni koraci. Čelni ljudi kluba moraju da donesu važne odluke koje će imati posledice na samo u sledećoj sezoni, već i u nekoliko koje su pred nama. Važno je da odrede kojim će kursom da plovi crno-beli brod i da li je vredno da, zbog jedne sezone bez trofeja, žrtvuju kapetana?\nDuletov intervju za partizan.net...\nPoslao: 19 Jul 2015 09:04\nPoslao: 10 Avg 2015 11:23\nNe damo ga pasjim sinovima… Citat:... Ko je Duško Vujošević, šta je on uradio za Partizan? A šta je Partizan uradio za njega? Da li je suvišno navoditi kakav je status on poklonio Partizanu u svojih preko deceniju boravka u njemu. U razorenoj, opljačkanoj, uništenoj zemlji, on je uspeo da posle Kićanovića, Dalipagića, Đorđevića, Paspalja, stvori nove košarkaške velikane. Da li iko postavlja pitanje šta je Duško Vujošević uradio za Srbiju? Koliko je novca doneo ovoj zemlji, koliko je proslavio u svetu, koliko je investirao u nju? Da li je za Srbiju i Partizan uradio više on, ili politička scena, koja se planira instalirati u poslednji bastion bunta i morala, KK Partizan?...\nKorisnici trenutno na forumu: _Sale, A.R.Chafee.Jr., damirZR, DENIRO, dika69, doktor1964, dragoljub11987, dragon986, Drug pukovnik, Dukelander, Georgius, goxin, HrcAk47, indja, ivicasimo, MB120mm, menges, Oluj2.1, pedja63, rovac, royst33, sasapesic808, segax1, Srki98, stalker, t84dar, tomigun, virked, vlvl, voja64


Dugovanja apoteka trebalo je rešavati januara • Vivateka\nPočetna / EKSPERTI / Farmaceuti / Dugovanja apoteka trebalo je rešavati januara\nNačin na koji rešiti dugovanja apoteka trebalo je rešavati 23. januara 2017.\nOdgovor je stigao 1.jula, kada je gradonačelnik Novog Sada rekao:\nPrema njegovim rečima, pitanje je dana kada će odluka o Apoteci, koja prema dobavljačima duguje 266 miliona dinara, morati da bude donesena. On je najavio sastanke sa sindikatom, predstavnicima Apoteke i najvećim poveriocima. Naveo je da Apoteka „Novi Sad“ posluje na tržištu, ali da nema uslove kao privatne apoteke, što je jedan od ključnih razloga njihovog problema.\nDugovanja apoteka trebalo je rešavati 23. januara 2017., kada su zaposleni apoteka očekivali jasne preporuke\nDa podsetimo i na januar ove godine i izjavu ministarke državne uprave i lokalne samouprave Anu Brnabić, koja je tada izjavila da će na sastanku sa lokalnim samouprava 23. januara 2017. biti date jasne i nedvosmislene preporuke u vezi sa dugovanjima apoteka.\nNavodeći da taj problem nije rešavan petnaestak godina, da dugovanja iznose 11 milijardi dinara, a mesečna kamata oko 250 miliona dinara, Brnabićeva je istakla da će se o tome razgovarati u narednih desetak dana.\nImala sam razgovore u PKS i sa poveriocima, veledrogerijama.”Moramo da razgovaramo o tome kako da se deo kamata otpiše i očekujemo da u direktnim pregovorima sa njima to uradimo i da dogovorimo da lokalne samouprave utvrde sa poveriocima otpis dugova sa nekim grejs periodom i na rate”, rekla je Brnabićeva.\nOna je dodala da se u ovom trenutku sa Ministarstvom finansija, Ministarstvom zdravlja, RFZO i Ministarstvom privrede traži najbolji načini da lokalne samouprave prvo namire te dugove, a da to ne plaćaju građani.\n“Gledamo šta možemo da uradimo u smislu javno-privatnih partnerstava, neke apoteke su krenule u izdavanje. Ono što je važno za vladu to je da apotekarska mreža opstane, da svako selo ima apoteku da se dugovi pokriju, da država pokaže da je stabilan partner za poslovanje i da ne postoji nestašica lekova i da se taj problem zauvek završi”, istakla je Brnabićeva.\nOna je dodala da će se uvesti jaču kontrolu apotekarskih ustanova i odnosa između lokalnih samouprava i apoteka.


Srbije će u grupi D na EP igrati protiv selekcija Rusije, Slovačke i Finske određeno je žrebom u Sofiji.\n"Takođe, raspored je veoma dobar, jer poslednji meč igramo sa Rusima, tako da ćemo polako, korak po korak ići ka težem protivniku. Mislim da će utakmica sa Rusima odlučiti ko će biti prvi u grupi", dodao je selektor "orlova".\n"U daljem toku prvesntva, to protiv koga ćemo da igramo i s kim ćemo se u ukrstiti, sve je to nagađanje. Mnogo je bitnije, veći značaj ima kvalitet naše igre, nego protivnik protiv koga igramo", poručio je Grbić.\nKapiten Srbije, srednji bloker Dragan Stanković ocenio je da protivnici u grupnoj fazi takmičenja nisu preterano jaki.\n"Grupa i nije previše jaka, ali opet nije na odmet igrati oprezno. Ne treba na Ruse trošiti reči. Oni su glavni favorit na celom šampionatu. Protiv Finaca smo stalno imali teške mečeve u poslednje vreme i nešto nam ne leže, neugodan su protivnik, dok je Slovačka ekipa koja želi da namuči sve svoje protivnike", naglasio je Stanković.


EP: Moguć izvestilac o trgovini organima na Kosovu : Nadlanu.com\nEP: Moguć izvestilac o trgovini organima na Kosovu\nSTRAZBUR, 10. marta 2011. (Beta) - U Evropskom parlamentu u Strazburu je u četvrtak, posle oštre rasprave, zaključeno da parlament EU mora prekinuti dugogodišnje ćutanje i imenovati izvestioca o organizovanom kriminalu na Kosovu, čiji su glavni šefovi u mnogim ključnim strukturama vlasti i na vodećim položajima.\nTo su agenciji Beta preneli izvori Spoljnopolitičkog odbora EP, u kojem je "iza zatvorenih vrata" u Strazburu saslušano izlaganje izvestioca Saveta Evrope o zločnima i trgovini organima Srba na Kosovu i u Albaniji, bivšeg švajcarskog državnog tužioca Dika Martija.\nViše poslanika EP su Beti potvrdili da je, uprkos velikoj podeljenosti evropskih poslanika, žestokim napadima na Martija, ali i dosta stavova razložne podrške izvestiocu Saveta Evrope, preovladao stav da je nemoguće dalje "gurati glavu u pesak".\nMarti je na sastanku zatvorenom za novinare ponovo oštro upozorio da se do istine nikako ne može doći bez ozbiljne medjunarodne istrage, a pre svega pouzdanog sistema za zaštitu svedoka, što sada nije moguće obezbediti na Kosovu.\nKljučna poruka izvestioca Saveta Evrope bila je da nije rekao ništa što drugi ne znaju, već da je jedino novo to što je to rekao "glasno".


Opasan po život: Sarajevo najzagađeniji grad na svetu, indeks zagađenosti 388 | Novosti.RS\n27. 01. 2020. u 16:27\nSarajevo je danas najzagađeniji glavni grad na svetu, pa stručnjaci preporučuju građanima da ne napuštaju svoje domove, ako ne moraju.\nPrema podacima mernih stanica u Sarajevu, kvalitet vazduha je označen kao veoma nezdrav po zdravlje ljudi.\nKako je izmereno u 14:30 sati, na području oko Ambasade Sjedinjenih Američkih Država indeks zagađenosti vazduha je 287, dok je merna stanica na Skenderiji izmerila 388 AQI, pa se na tom području vazduh smatra opasnim.\nOve vrednosti dovoljno su visoke da će posledice po disanje osetiti svi građani, a ne samo oni s osetljivim disajnim putevima.\nPrema agenciji AirVisual koja sakuplja podatke o zagađenju vazduha, u ovakvim situacijama preporučuje se izbegavanje aktivnosti i ostanak u kući.\nStanice kod Vijećnice i na Bjelavama izmerile su u 14:30 sati vrednosti od 111, odnosno 141 AQI i ti parametri zapravo znače da je vazduh nezdrav samo za osetljive kategorije stanovništva.\nNezdrav vazduh je i na Otoci gde je na stanici izmereno 166 AQI.\nTrenutni prosek izmeren sa svih stanica u Sarajevu je 227, što znači da je reč o veoma nezdravom vazduhu, preneo je sarajevski portal Klix.ba.


28. фебруара 2019. Novi Sad, Sport, Vesti\nNovi sad je domaćim Evropskog prvenstva u rvanju, a takmičenje organizuje Rvački savez Srbije, uz podršku Ministarstva omladine i sporta, Pokrajinske vlade i Grada Novog Sada. Na prvenstvu u rvanju za mlađe seniore do 23 godine, koje će biti održano od 4. do 10. marta u Novom Sadu, takmičiće se preko 670 učesnika iz 34 zemlje. Naši reprezentativci imali kvalitetne pripreme u Bugarskoj, Mađarskoj, i Zrenjaninu i očekuje se da će dati svoj maksimum pred domaćom publikom. U pitanju je odlična mlada generacija rvača koja se već iskazala u juniorskom i kadetskom uzrastu. Evropsko prvenstvo u rvanju biće otvoreno 5. marta u 17.30 časova, na novosadskom Spensu, a prve finalne borbe počeće u 18 časova. Srpski rvači nastupaće u svih 10 težinskih kategorija, a visok plasman se očekuje pre svega u grčko-rimskom stilu.


Rakić i Abot o napadima na Srbe i sporazumu iz Vašingtona\nMinistar lokalne samouprave u kosovskoj vladi Goran Rakić razgovarao je sa ambasadorom Velike Britanije na Kosovu Nikolasom Abotom o bezbednosnoj situaciji, sporazumu iz Vašingtona i predstojećim izborima u Severnoj Mitrovici i Podujevu, saopšteno je iz MLS-a.\nGoran Rakić na sastanku sa Nikolasom Abotom (Foto MLS)\nTakođe, bilo je reči i o ekonomskom oporavku, problemima i prioritetima lokalnih samouprava.\nRakić je je izrazio zabrinutost za učestale napade na srpsko stanovništvo i imovinu i zatražio reakciju svih relevantnih institucija „kako u osudi tako i u pronalaženju počinilaca“.\nSagovornici su govorili i o sporazumu iz Vašingtona, istakavši da je „nastavak dogovorenog prioritet“.\nRakić je takođe upoznao ambasadora sa preduzetim aktivnostima ministarstva i projektima koji se tiču opština.\nRazgovaralo se i o predstojećim izborima za gradonačelnike u opštinama Severna Mitrovica i Podujevo, te su se dvojica sagovornika složili da bi izbore u ove dve opštine trebalo održati "uz strogo poštovanje svih preporučenih mera u borbi sa pandemijom i u demokratskoj atmosferi".\n19.09.2021 ’’Novaku ću preneti da mu je lepa domovina’’ (312)\n19.09.2021 Na Kosovu nema albanske štampe od marta prošle godine (100)


Kremlj: Neke zemlje i farmaceutski giganti pokušavaju da diskredituju rusku vakcinu - 11.12.2020, Sputnik Srbija\nNeke zemlje i njihove velike farmaceutske kompanije pribegavaju maksimalno negativnim metodama kako bi onemogućile prodor ruske vakcine protiv virusa korona i... 11.12.2020, Sputnik Srbija\n10:59 11.12.2020 (Osveženo: 01:04 26.08.2021)\nPeskov se oglasio nakon što je rusko Ministarstvo odbrane upozorilo da je moguća informativna sabotaža ruske vakcine „Sputnjik Ve“.\n„Te namere vidimo ne samo odavde iz Kremlja, oni su vidljive, kako se kaže, golim okom“, rekao je on.\nNa pitanje novinara koje konkretno zemlje i kompanije to rade, Peskov je rekao:\n„Pogledajte šta je objavljeno u medijima za poslednjih mesec dana i videćete.“\nPortparol Kremlja je dodao i da je konkurencija na ovom polju žestoka, da je dobro ako je ona poštena, ali da je sasvim druga priča kada se to pitanje politizuje i kada se užasne metode koriste za diskreditaciju ruske vakcine.\nOn je podsetio da je ruska vakcina „Sputnjik Ve“ zaista prva vakcina protiv virusa korona, da je pouzdana i dobra.\nPodsetimo, ranije danas zvanični predstavnik Ministarstva odbrane, general-major Igor Konašenkov rekao je da Ministarstvo do detalja zna kolika su sredstva i kakvi su resursi izdvojeni u inostranstvu u cilju diskreditacije vakcine „Sputnjik Ve“.


Aleksić: Opozicija ne može zakazati sjednicu parlamenta - Moja Hercegovina\nPočetna / Aleksić: Opozicija ne može zakazati sjednicu parlamenta\nAleksić: Opozicija ne može zakazati sjednicu parlamenta\n7. Juna 2019. 15:26\nBILEĆA – Sjednica Skupštine Opštine Bileća koju su za danas zakazali opozicioni odbornici nije održana jer odbornici vladajuće koalicije nisu došli na sjednicu.\nNačelnik opštine Bileća Miljan Aleksić rekao je danas da odbornici vladajuće koalicije nisu došli u Skupštinu opštine gdje su opozicioni odbornici, kako tvrde, zakazali sjednicu lokalnog parlamenta, obrazloživši da oni ne mogu zakazati sjednicu.\nAleksić je rekao da opštinski budžet nije u blokadi, a lošu finansijsku situaciju u opštini objasnio je nedostatkom sredstava zbog havarije u Hidrolektrani “Dubrovnik”.\nNačelnik Bileće je rekao da je projekat rekonstrukcije vodosnabdijevanja u završnoj fazi i da se uskoro očekuje završetak tog značajnog projekta za Bileću.\nOdbornik Srpske radikalne stranke “Dr Vojislav Šešelj” Dražen Dunđer rekao je novinarima da su opozicioni odbornici u bilećkoj skupštini “zakazali današnju sjednicu zato što to u predviđenom zakonskom roku nije uradila vladajuća koalicija”.\nDunđer je naveo da je opštinski račun blokiran zbog nedostatka sredstava i uputio poziv građanima Bileće “na mirne proteste da bi izrazili nezadovoljstvo aktuelnom političkom i društvenom situacijom u gradu”.\nOdbornik SDS-a u bilećkoj skupštini Miodrag Uljarević ocijenio je da u Bileći vlada katastrofalno stanje po pitanju budžeta, navodeći da vladajuća većina ne želi da iznese činjenično stanje u opštini.\nMenadžer opštine Bileća Mihajlo Vujović rekao je da je protest demokratsko pravo svakog građanina.\n“S vremena na vrijeme se blokira račun opštine zbog nedostatka sredstava, ali danas to nije tačno”, rekao je Vujović.\nU Skupštinu opštine Bileće danas je došlo sedam opozicionih odbornika.